bütün suallar covid-19 virus əlamətləri uşaqlar qaydalar\nMəktəblər bağlı olduğu zaman uşağım öz dostları ilə birlikdə vaxt keçirə bilərmi?\nCOVID-19-un yayılmasının qarşısının alınmasının əsas yolu mümkün olduğu qədər təmasları məhdudlaşdırmaqdır. Məktəblər bağlı olduğu təqdirdə fərqli evlərdə yaşayan uşaqlar oyun günləri keçirməməlidir. Əgər uşaqlar öz evlərinin həyətində oynayırlarsa, onlarla eyni evdə yaşamayan hər bir insanla 6 addımlıq məsafənin saxlanılmasına əməl etməlidir.\nƏgər kiçik görüşlər keçirmək istəyirsinizsə, həm öz aralarında, həm də digərləri ilə müvafiq məsafənin saxlanılmasına əməl edən (sosial məsafə) digər ailə üzvü və ya dostunuzla görüşməyə üstünlük verin. Uşaqlarınızın əllərini tez-tez sabun və su ilə yuyulması kimi gündəlik profilaktik tədbirləri həyata keçirdiklərindən əmin olun. Unutmayın ki, uşaqlar məktəbdən kənar daha böyük qruplar şəklində görüşsələr, hər kəsi təhlükə altına ala bilərlər.\nXüsusi əhəmiyyəti olmayan yaz fəslində səyahət planlarınızı təxirə salın və evdə qalın.\nUşaqlarda COVID-19 haqqında məlumatlar bir qədər məhduddur, lakin mövcud məlumatlar həmin virusun mövcud olduğu uşaqlarda əsasən yüngül simptomların ola biləcəyini göstərir. Bununla yanaşı qeyd edilməlidir ki, Avropanın bəzi ölkələrindən gələn rəsmi məlumatlarda müxtəlif yaşlı uşaqların COVİD19 xəstəliyindən vəfat etdiyi bildirilir.\nBu virusun uşaqlarda az hallarda böyük təhlükə yaratdığına dair məlumatlar olsa da, onlar virusu daha böyük risk altında olanlara, o cümlədən yaşlılar a, ahıllara və yanaşı xronik xəstəliyi olan insanlara keçirə bilər.\nMəktəblər bağlı olduğu zaman ailəmin sağlam qalmasına necə kömək edə bilərəm?\nUşağınızda xəstəliyin hər hansı bir əlamətinin olub olmamasını yoxlayın.\nCOVID-19 əlamətlərinə uyğun gələn hər hansı bir xəstəlik əlamətini, xüsusən qızdırma, öskürək və ya nəfəs darlığı kimi əlamətləri görsəniz, həkiminizlə əlaqə yaradın və uşağınızı evdə təcrid edin və ona üz maskası taxın, və başqalarından mümkün qədər uzaq saxlayın.\nUşağınızdakı stres əlamətlərinə diqqət yetirin.\nMüşahidə etməli olduğunuz bəzi ümumi dəyişikliklərə həddindən artıq narahatlıq və ya kədər, yemək qəbulu rejiminin pozulması, yuxu vərdişlərinin pozulması, diqqət və konsentrasiya ilə bağlı çətinliklər daxildir.\nUşağınızla COVID-19 epidemiyası haqqında müzakirə aparmaq üçün vaxt ayırın. Uşağınızın suallarını cavablandırın və ona başa düşəcəyi dildə COVID-19 haqqında müəyyən məlumatlar verin.\nGündəlik profilaktik tədbirləri öyrədin və təkrarlamaqla, onunla birgə bu tədbirləri etmək düzgün vərdişlərə əməl etməsini gücləndirin.\nValideynlər və digər ailə üzvləri uşaqların əllərini yumağı öyrətməsində mühüm rol oynayırlar. Əl yumanın onları sağlam saxlaya və virusun başqalarına yayılmasının qarşısını ala biləcəyini izah edin.\nYaxşı bir rol modeli olun - siz əllərinizi tez-tez yusanız, onlar da bunu edəcəkdir.\nƏl yumanı bir ailə fəaliyyətinə çevirin.\nUşağınızın aktiv qalmasına kömək edin.\nFiziki və zehni sağlamlıq üçün vacib olduğuna görə uşağınızı evdə fiziki aktiv olmağa sövq edin, birgə müxtəlif idman hərəkətləri edin. Bu məqsədlə televiziya və ya internetdə yayımlanan fiziki aktivlik verilişlərini birgə izləyin və göstərilən hərəkətləri birgə təkrarlayın. Evdə velotrenajor və ya qaçış üçün tredmil varsa, uşağınızın yaşınıza uyğun olaraq ondan istifadə etməyi sövq edin.\nUşağınızın sağlam və diqqətli olmasına kömək etmək üçün gün ərzində qapalı məkan fəaliyyətlərindən (bədən tərbiyyəsi, rəqs) istifadə edin.\nSosiallaşması üçün uşağınıza kömək edin.\nDostlarınız və ya ailə üzvlərinizlə telefon və ya video vasitəsilə əlaqə yaradın.\nZiyarət edə bilməyəcəyiniz ailə üzvlərinizə poçtla açıqca və ya məktub yazıb göndərin.\nBəzi məktəb və qeyri-kommersiya təşkilatlarının sosial və emosional tədris proqramları olur.


YAP-da yeniləşmə partiyanın Heydər Əliyev ideyaları əsasında yeni fəlsəfi məzmun kəsb etməsinə şərait yaradacaq » Newscenter.az\nNewscenter.az.6.03.2021. "Yeni Azərbaycan Partiyasının (YAP) ötən gün keçirilən VII qurultayı ölkəmizin ictimai-siyasi həyatında yeni dinamik proseslərin başlandığını təqdiqlədi. Partiyamızın Sədri, Prezident İlham Əliyevin çıxışının əsas siyasi məğzi ondan ibarət idi ki, Azərbaycan inkişaf edir, dərin və əhatəli siyasi-iqtisadi, sosial islahatlar ildən-ilə genişlənir. Ölkənin aparıcı avanqard siyasi təşkilatı olan Yeni Azərbaycan Partiyasıi ictimai-siyasi demokratik islahatların, iqtisadi tərəqqinin təmin edilməsində birbaşa rol oynayır, demokratik və yeniləşmə proseslərinin təkanverici qüvvəsi kimi çıxış edir".\nNewscenter.az xəbər verir ki, bu fikirləri sabiq deputat, siyasi elmlər doktoru, professor Vaqif Abdullayev səsləndirib. O, qeyd edib ki, iqtidar partiyası olan YAP yarandığı gündən Ulu öndər Heydər Əliyevin parlaq ideyalarına sadiq qalaraq respublikamızda siyasi və iqtisadi sabiliyin təmin olunması, iqtisadiyyatın sürətli inkişafı, vətəndaşların rifah halının yüksəldilməsi, demokratik islahatların davam etdirilməsində inamlı və inadlı addımlarla irəliləmişdir:\n"Partiyamız ötən 29 ildə bir çox möhtəşəm uğurlara imza atmış, siyasi fəaliyyətini təkmilləşdirərək müasir demokratik proseslərə uyğun yeniliklərə açıq olmuşdur. 2018-ci ildə YAP Sədri İlham Əliyevin növbəti dəfə xalqın yekdilliklə etimadını qazanaraq Prezident seçilməsindən sonra Azərbaycanda müasirləşmə və yeniləşmə siyasəti tamamilə yeni mərhələyə keçid aldı. İnkişaf edən, Müasirləşən, Yeniləşən Azərbaycanın yeni çağırışlarının fəlsəfəsinə uyğun olaraq təkmilləşən YAP ölkənin ictimai-siyasi və sosial-iqtisadi həyatının ahənginə uyğun aparılan yeni islahatların ayrılmaz tərkib hissəsinə çevrilibdir. Partiyamız son 3 ildə Azərbaycanın inkişaf şüarı olan «müasir dövlət, güclü iqtisadiyyat, yüksək sosial rifah» prinsipi ilə ölkəmizin siyasi və iqtisadi uğurlarında bilavasitə yaxından iştirak edərək iqtisadi tərəqqinin və zəngin sosial rifahın qazanılmasında mühüm rol oynamışdır.\nPartiyanın ötən qurultayından keçən 3 il ərzində Azərbaycan misilsiz uğurlara imza atdı, ölkəmizin bir nömrəli problemi olan Qarabağ məsələsini öz gücü və iradəsi ilə həll etdi. Erməni işğalına son qoyuldu, ərazi bütövlüyümüz bərpa edildi. Bu illər ərzində yetişən milli vətənpərvər gənclik Azərbaycanın milli maraqlarının qorunmasında, dövlətçiliyimizin möhkəmlənməsində və inkişafında xüsusi rol oynayıb. Bu illər ərzində yeni nəsil hərbçilərimiz yetişib və Cənab Prezidentin vurğuladığı kimi bu nəsil Vətənə sevgi, düşmənə nifrət hissi ilə yetişdi və torpaqlarımızı işğalçılardan azad etdi".\nVaqif Abdullayev bildirib ki, son 3 ildə ölkəmizdə baş verən kardinal demokratik dəyişim, əhatəli, dönməz islahatların dərinləşməsi YAP-ın idarə edilməsində, partiya fəaliyyətinin yeni dövrə uyğun tənzimlənməsində daha çevik mexanizmlərin yaradılmasını labüdləşdirir, struktur dəyişikliklərini zəruri edirdi. Qurultayda bu amillər konseptual olaraq reallaşdı, YAP-ın həm yeni formalaşan strukturlarında, həm qəbul edilən yeni nizamnaməsində öz təşəkkülünü tapdı:\n"Azərbaycanın Birinci vitse-prezidenti Mehriban xanım Əliyevanın YAP Sədrinin Birinci müavini seçilməsi partiya həyatında böyük hadisə olmaqla, YAP-ın siyasi dinamiklyinin və nüfuzunun artmasında, ictimai proseslərə daha dərindən nüfuz etməsində, partiyanın ölkədə siyasi dialoqun möhkəmlənməsində rolunun yüksəlməsində, başqa ölkələrin siyasi təşkilatları ilə daha yüksək səviyyədə əlaqələrin qurulmasında mühüm rol oynayacaq. YAP sabahların, yeni ümidlərin, nikbin Gələcəyin partiyası olduğundan yeni nəsil bu şərəfli və məsuliyyətli siyasi proqressiyanın əsas avanqard qüvvəsidir. Partiyada aparılan gəncləşmə siyasəti də təsdiqləyir ki, YAP strukturlarında istedalı və vətənpərvər, işgüzar, çalışqan və yeni fikirli insanlara geniş yol açılmaqdadır. Bu baxımdan partiyanın qurultayında gənclərin xüsusi yer aldığı yeni İdarə Heyətinin təşkili siyasi mübarizənin dinamikləşməsinə, partiya təşviqatının və reformaların ahənginin yüksəlməsinə təkan verəcəkdir. YAP-da yeniləşmə partiyanın Heydər Əliyev ideyaları əsasında yeni fəlsəfi məzmun kəsb etməsinə şərait yaradacaq. Ulu öndərin gələcəyin etibarlı qarantı və sütunu hesab etdiyi müasir yüksək ali təhsilli və təfəkkürlü yeni nəsil, gənclik həm Azərbaycanın inkişafı, həm də YAP-ın güclü nüfuzunun möhkəmlənməsində yorulmadan töhfə verəcəkdir".\nVaqif Abdullayev deyib ki, hazırda ölkəmizdə yeni ictimai münasibətlər, siyasi vəziyyət formalaşır. Azərbaycanın milli maraqlarının möhkəmlənməsi fonunda ölkəmizdə siyasi həmrəylik də güclənir:\n"Cənab İlham Əliyevin bəyan etdiyi kimi indi biz yeni dövrə qədəm qoyuruq. “Yeni dövrdə siyasi dialoqu daha da dərinləşdirməliyik. Bu prosesə müharibədən əvvəl start verildi və hesab edirəm ki, qısa müddət ərzində yaxşı nəticələr əldə olundu. Demək olar ki, bütün partiyalar, - əgər biz özünü siyasi qurum adlandıran antimilli şuranı istisna etsək, bütün siyasi qüvvələr dialoqa meyil göstərmişlər, bizim təşəbbüsümüzü alqışlamışlar və artıq bu dialoq baş tutub”. Qurultayda ölkənin 6 partiyasının müraciət edərək YAP-a qoşulması partiyamızın alternativi olmayan güclü və monoliy siyasi təşkilat olmasını təsdiqləyir. Son proseslər də təsdiqlədi ki, Azərbaycanda ümummilli dövlət maraqları hər şeydən üstündür və YAP-ın ideoloji konseptlərindən biri olan milli ideya, həmrəylik bu gün siyasi qüvvvələrin fəaliyyətində əsas trendə çevrilməkdədir. AXC-Müsavat kimi anti-milli ünsürlər istisna olmaqla bütün siyasi və ictimai qüvvələr dövlətin vahid ideoloji konsepsiyasına qoşularaq ümummilli məsələlərdə vahid mövqe nümayiş etdirilər. Bunu qurultayda İlham Əliyev xüsusilə vurğuladı: “Ümumi məsələlər siyasi partiyaların fəaliyyətidir, demokratiyanın inkişafıdır, iqtisadi azadlıqların bərqərar olmasıdır, ölkəmizin güclənməsidir. Bu gün bu siyasi dialoq aparılır. Mən bunu çox təqdir edirəm. Hesab edirəm ki, ölkəmizin gələcək siyasi sisteminin təkmilləşməsi üçün bunun böyük əhəmiyyəti var”. Partiyamızın Sədri İlham Əliyevin qeyd eydiyi kimi biz bundan sonra qürurlu xalq kimi və mübariz dövlət kimi yaşayacağıq. “Biiz yeni dövrə qədəm qoyduq. Bölgədə və ölkəmizdə tamamilə yeni geosiyasi vəziyyətdir. Ona görə biz bütün addımlarımızı düzgün atmalıyıq ki, daim qələbə qazanaq, Azərbaycan bayrağı daim yüksəklərdə olsun”.


Kadırov Putin üçün and içib - Azadliq Xeber\nÇeçenistan respublikasının lideri Kadırov əsgərlərin qarşısında çıxış edib və Putin-ə bağlılığını bildirib.\nAnspress-in verdiyi xəbərə görə, Ramazan Kadırov and içib ki, o və əsgərləri vətəninə, Rusiya prezidenti Vladimir Putinə sadiqdir və sadiq qalacaq.\nÇeçenistan lideri Ramazan Kadırov, Putini çeçen əsgərləri özünün xüsusi heyəti və döyüşçüləri hesab etməyə çağırıb.\n“Çeçen döyüşçüləri Putinin əmri ilə istənilən şəraitdə xüsusi döyüş tapşırıqlarını yerinə yetirməyə hazırdırlar. Putin Əhməd Kadırovun müracətinə bir dəfə də olsun “yox” cavabını verməyib. Bütün dünyaya səslənərək deyirəm ki, biz Putinin döyüşçüləriyik.\nRusiya prezidenti 15 ildir ki, çeçen xalqına kömək edir. İndi biz onunlayıq. Bizim 10 minlərlə xüsusi hazırlanmış döyüşçülərimiz var. Xahiş edirik ki, bizi Ali Baş Komandanın xüsusi qrupu hesab etsinlər”, deyə Kadırov bildirib.


KİSELİN FAYDASI - TİBB DÜNYASI\nƏlavə etdi: tibbyazari · Əlavə edildi: 28.03.2020 · Yeniləndi: 14.03.2021\nKisel jeleyəbənzər və şirin içkidir. Tərkibi süd, meyvə, giləmeyvə siropu, mürəbbə əlavələri var.\nBaxmayaraq ki kiseli adətən mağazadan alırıq, ancaq ev şəraitində də hazırlamaq mümkündür. Bunun üçün meyvə və yaxud giləmeyvələrin üzərinə şəkər və nişasta əlavə edib bişirmək gərəkdir. Mağazada kimyəvi tərkibli kiseldən ev şəraitində hazırlanmış kisel daha məsləhətlidir.\nKiselin hazırlama qaydası:\nBlenderdə təzə meyvə yaxud giləmeyvə üyüdülür. 250 qram üyüdülmüş pürenin üzərinə 2 litr su, 3 qaşıq şəkər tozu əlavə edilib bişirilir. Əlavə 100 ml suya 1-2 xörək qaşığı kartof nişastası əlavə edilib qarışdırılır və qaynayan meyvə suyunun üzərinə tökülür. Qazanı dayanmadan qarışdırmaq lazımdır. Hazır olduqdan sonra kisel 10 qədidə soyudulur. Kiseli isti və soyuq halda içmək olar.\nKiselin faydaları çoxdur. Kisel kalorili qida hesab edilir, tərkibində çoxlu miqdarda vitamin və minerallar var. Kiseli qida əvəzi də qəbul eləmək olur. Mədə şirəsi və turşuluğundan, qastritdən və mədə-bağırsaq yaralarından əziyyət çəkənlərə kisel içmək faydalıdır. Həmçinin bu içki mədə turşuluğunun aradan qalxmasına yardım edir. Alma tərkibli kisel qırmızı qan hüceyrələrini artırır, görməni yaxşılaşdırır və mədə-bağırsaq xəstəliklərinin müalicəsində istifadə edilir.\nTərkibində giləmeyvə olan kisel qaraciyər və öd kisəsinin fəaliyyətini yaxşılaşdırır. Ödün rənginin və tərkibinin dəyişməsinə vasitəçi olur.\nAlbalı kiseli yuxarı tənəffüs yolları xəstəliklərinin sağalmasını sürətləndirir, iltihab əlamətlərini məhv edir, ağ ciyər xəstəliklərini sağaldır.\nPortağal kiseli bədənin C vitamininə olan tələbatını ödəyir, immunitetini artırır.\nKisel selikli qişaların qıcıqlanmalarını aradan qaldırır, mədənin sekresiyasını normallaşdırır.\nAncaq faydalarından əlavə, kisel artıq çəki və allergiyaya səbəb ola bilir.\nALİMLƏRDƏN XƏRÇƏNGLƏ BAĞLI VACİB TÖVSİYƏ\nƏlavə etdi: tibbyazari · Published 30.03.2019\nÖZ-ÖZÜNƏ DANIŞMAĞIN XEYİRİ\nƏlavə etdi: tibbyazari · Published 09.03.2018 · Last modified 15.03.2019\nSEKSİN SAĞLAMLIĞA VƏ QADIN GÖZƏLLİYİNƏ FAYDALARI\nƏlavə etdi: tibbyazari · Published 20.12.2018 · Last modified 02.02.2020\nNövbəti məqalə: YAZDA İMMUNİTETİ GÜCLƏNDİRƏN MƏHSULLAR\nÖncəki məqalə: KORONAVİRUSA QARŞI 6 EFFEKTİV MƏHSUL


14 Sentyabr 2018 22:52\nAlimlərin apardığı tədqiqatlar nəticəsində məlum olub ki, genlər təhsilin səviyyəsinə uzun müddət təsir edən əsas amillərdən biridir. Araşdırmaların bu nəticələrinin uşaqlara faydası ilə bağlı geniş müzakirələr də aparılır.\nMilli.Az AZƏRTAC-a istinadən bildirir ki, tədqiqatlar zamanı uşaqların təhsildə uğur səviyyəsinin üçdəikisinin genlərlə əlaqəli olduğu aşkar edilib. Onların müxtəlif fənlər üzrə qazandığı müvəffəqiyyət də bu amillə bağlıdır.\nİngiltərədə aparılan tədqiqatlara 6 min əkiz uşaq cəlb olunub və ibtidai sinifdən orta təhsili tamamlayana qədər onların qazandığı uğurlar araşdırılıb. Məlum olub ki, ibtidai sinifdə yaxşı oxuyan uşaqlar məktəbi bitirdikdə də yüksək nailiyyət qazanıblar. Tədqiqatda əkizlərin iştirakının səbəbi isə onların genlərinin tamamilə uyğun gəlməsidir. Yekun nəticələrə görə, onların uğurlarının 70 faizi genlərin, 25 faizini ailə və məktəb mühitinin, 5 faizi isə müəllim və sinif yoldaşlarının təsiri ilə bağlıdır. Təhsil səviyyəsində fərqləri isə müəllimlərin səviyyəsi və sinif yoldaşlarının təsiri şərtləndirib.\nAlimlər bildiriblər ki, bu nəticələrdən təhsildə geri qalan uşaqlara kömək üçün də istifadə etmək olar. Məsələn, doğuşdan sonra keçirilən DNT testləri ilə uşaqların gələcəkdə təhsildə uğursuzluğuna səbəb olacaq risk amilləri aradan qaldırıla bilər. Belə ki, körpə vaxtından bu cür uşaqları fərdi təhsil proqramına cəlb edərək, onların daha yaxşı bilik qazanmasına şərait yaratmaq mümkündür.


"Jazz Dünyası" - Korifeylər - Rey Çarlz\nnömrələr » № 1 - Payız 2004 » korifeylər\nKanzas-Sitidə anadan olmuş alt saksofonçu Parker öz yaradıcılığı ilə müharibədən sonrakı dövrdə cazın "bibop" adı ilə məşhur olan yeni formasının yaranmasına ən sanballı təkan verən yeganə sənətkar olmuşdur. Yaradıcılı dühası dərhal hiss edilən Parker həddən artıq romantik təbiətli bir insan təsiri bağışlayır, çox sərbəst həyat tərzi keçirir və insanı heyrətə gətirən imrovizasiyalar edirdi. Parkerin ailənin yeganə övladı idi və anası onu ağlasılmaz dərəcədə sevirdi. Parkerin 11 yaşı olanda o, alt saksofon çalmağa başladı. İki il orta məktəbin orkestrində bariton saksofon çalırdı, lakin 14 yaşında ikən təhsili boşlayıb musiqi ilə bağlı iş axtarmağa getdi.\nKanzas-Sitinin klub və barlarında Lester Yanqı Baster Smit, Erşel Evans və başqa musiqiçilərin yanında işlədi. Caz sənətinin yaşlı nümayəndələri ilk vaxtlar ona istehza ilə yanaşdıqlarına baxmayaraq, Parker həmişə aparıcı musiqiçilərlə, o cümlədən Smitlə işləyir, öz ifaçılıq texnikasını cilalayırdı. Həmin dövrdə Parker heroinə alüdə olmuşdu.\n1940-cı illərin əvvəllərində Parker Cey Mak-Şennin Basie stilinə yaxın ifa stili seçmiş orkestrinə qoşuldu və 1938-ci ildə bir müddət bu orkestrlə işlədi. Sonra təqribən bir il Nyu-Yorkda və Çikaqoda oldu. Alt-saksofonçunun xasiyyətinin get-gedə qəliz və etibarsız olmasına baxmayaraq, bu səyyar orkestrin ulduzlarından birinə çevrildi. 1941-ci ildə "Hootie's Blues" nömrəsini solo ifa edəndən sonra ilk dəfə olaraq Mak-Şenn ilə araları dəydi. Lakin Birləşmiş Ştatların uzaqgörən müsiqiçiləri onun potensial imkanlarını hiss etmişdilər. 1942-ci ildə "Yardbird", "Bird", yaxud "Chan" kimi mərhuşlaşmış Parker Mak-Şenndən uzaqlaşdı və Nyu-Yorkda bərqərar oldu. Burada o, müxtəlif biq-benqlərlə, o cümlədən Nobl Sisslin və Erl Haynsın orkestrləri ilə çıxış etdi. Burada bir neçə ay müddətində təzə dostu Dizzi Gillespi ilə birlikdə çıxış edən Parker Monro və Mintona klublarında davam edən cem-seyşnzlərdə də iştirak edirdi.\n1944-cü ildə o, Billi Ekstenin bir qədər əvvəl yaratdığı orkestrə qoşuldu, lakin artıq 1945-ci ildə 52-ci Küçədə iki müxtəlif orkestrə rəhbərlik edən Parker və Gillespi bəzən birlikdə, bəzən də ayrı-ayrı çıxış edirdilər. Parker aparıcı musiqiçi kimi özünün ilk seyşnizini 1945-ci ilin noyabr ayında yazdırmışdır. Savoy Records şirkəti tərəfindən yazılmış bu seyşnzə ayında öz rəfiqəsi Baronessa Nika de Keniqsvarterin mənzidində qara ciyər serrozundan vəfat etmişdir.olunurdu. Parker 1955-ci ilin mart\nsonradan klassikaya çevrilmiş "Billie's Bounce", "Now's The Time" və "Ko-Ko" əsərləri də daxil idi.\n1946-1947-ci illərdə Parker Qərb sahillərində, "Dial" firmasında bir sıra klassik əsərlər yazdırdı və Los-Ancelesin konsert meydançalarında çıxış etdi. Burada olduğu dövrdə Parker ilk dəfə ciddi əsəb böhranı ilə üzləşdi və altı ay hospitalda müalicə olundu. 1947-ci ildə Nyu-Yorka qayıdandan sonra o, Maks Rouç, Dyuk Cordan və Tommi Potterin iştirak etdiyi kvintetə rəhbərlik etdi və 1940-cı illərin axırlarında müntəzəm olaraq Royal Roost ilə əməkdaşlıq etdi. Mayls Devis, Keni Dorham və Red Rodni kimi tanınmış musiqiçlərinin davamçıları olan bu kvintetdə hərdənbir Fets Navarro da çıxış edirdi.\n1949-cu ildə Avropa turuna çıxan Parker Skandinaviyada və Paris Caz Festivalında çıxış etdi, Sidney Beçet ilə görüşdü. Parkerin həyatında baş vermiş yeniliklər və müasir üsluba üstünlük verməsi onu gənc musiqiçilər arasında çox populyarlaşdırmışdı. Onun ifa tərzi təkcə özünün çaldığı alətdə ifaya deyil, həmin nəslə mənsub olan bütün caz musiqiçilərinin ifasına təsir edirdi. Elə buna görə də 1940-cı illərin axırları - 1950-ci illərin əvvəllərində Parkerin "klonlarının" sayı-hesabı yox idi. 1950-ci illərdə Parker müntəzəm olaraq qastrol səfərlərinə çıxmağa, simli alətlərdən istifadə etməklə ifa olunan melodiyaları yazdırmağa çalışırdı. Lakin onun aranjirovkalarının əksəriyyəti maraqsız idi və bunun əsas səbəbi Parkerin xaotik həyat tərzi və intizamsızlığı ilə izah edilməlidir.\n1950-ci illər Parkerin ailə həyatında uğursuzluqlarla əlamətdar oldu. Ailəsində faciə baş verdi (qızlarından biri vəfat etdi), özü isə narkotik maddələrdən istifadə etdiyinə görə həbs edildi. Parkerin yaradıcılığında ciddi tənəzzül hiss


“Azəristar” finalçısı: Jurnalist, yoxsa sığorta uzmanı? -\n“Azəristar” finalçısı: Jurnalist, yoxsa sığorta uzmanı? - Video\n26 İyul 2017 09:39\nDeyir, həyatda ilk öncə sevdiyiniz bir işi seçin. Bu zaman ömrünüzdə bir gün belə çalışmaq məcburiyyətində qalmazsınız. Həqiqətən də işinə iş kimi yox, həyatının bir parçası kimi baxanlar az deyil. Tanınmış sığorta mütəxəssisi və eskpert Nicat Əlibəyli onlardan biri olduğunu iddia edir.\n- Sizi necə təqdim edək? Jurnalist, müğənni, yoxsa sığorta mütəxəssisi?\n- İxtisası jurnalist, hobbisi müğənnilik olan sığorta mütəxəssisi.\n- O zaman ixtisasınızın, hobbinizin və əsl peşənizin qısa tarixçəsindən danışaq.\n- İxtisasca jurnalistikanı seçdiyimə görə bir an belə peşman olmadım. Az-çox mətbuatda fəaliyyətim olub. Həmçinin 5 ilə yaxın “Lider” telekanalı ilə əməkdaşlıq etmişəm. Lider TV-də bir neçə verilişin redaktoru olmaqla yanaşı "Təqvim" verilişinin aparıcısı olmuşam. O vaxt kanalın baş prodüseri olan, Azərbaycanın əməkdar artisti Murad Dadaşovdan çox şey öyrənmişəm. Bu gün mən televiziya haqqında fikir bildirə bilirəmsə, bunun səbəbkarı 4 ilə yaxın müddətdə rəhbərim olan Murad Dadaşovdur. Bunu heç vaxt unutmaram.Televiziyadan uzaqlaşsam da, əslində, bizi birləşdirən bağlar bu gün də tam ayrılmayıb. Hazırda əsas işimlə paralel olaraq, internet televiziyalarının biri ilə əməkdaşlıq edirəm.\nQaldı ki müğənniliyə... Siyasətlə məşğul olanlardan da bəziləri şeir yazır, bəziləri musiqi bəstələyir. Bu normaldır. Əgər mənim səsim varsa və mən yaxşı oxuya bilirəmsə, burada qəbahət nə var ki?.. Kimi hobbi olaraq şairlik, kimi bəstəkarlıq edir, mən də mahnı oxuyuram. Amma qeyd edim ki, bu hobbi məni “Azəristar” musiqi yarışmasının finalçısı edib.\nVə gələk əsas işimə… Peşəkar televiziyadan ayrıldıqdan sonra, sığorta sahəsində çalışmağa başladım. Bu sahə mənə çox maraqlı gəldi. Qəribə olan budur ki, anam 18 il sığorta şirkətində işləsə də, bir dəfə də olsun bu işin prinsipindən mənə danışmayıb. Heç mənim ağlıma da gəlməyib ki, nə vaxtsa mən də anam kimi sığorta sahəsində çalışaram. Lakin artıq 5 ildən çoxdur ki, sığorta arenasının fəallarındanam. İlk öncə sığorta agenti kimi fəaliyyətə başladım. Daha sonra sığorta mütəxəssisi, hazırda isə sığorta agentliyinin direktoru vəzifəsində çalışıram. Sığorta sahəsində ilk müəllimim Xəyal Məmmədxanlı olub. O mənim kimi bir çox agentlərə kurs keçərək, “sığorta“ anlayışı haqda məlumat verib. Lakin sığortanın xırdalıqlarını hazırda rəhbərim olan Mustafa Abbasbəylidən öyrəndim. Yəni Xəyal Məmmədxanlı mənə sığortanı nəzəri, Mustafa Abbasbəyli isə təcrübi formada öyrətdi. Nə yaxşı ki, bu insanları tanıdım. Hesab edirəm ki, bu insanları tanımaq mənim ən böyük uğurlarımdan biridir…\n- “Azəristar”la bağlı xatirələriniz necə yadda qalıb?\n- Televiziyada işlədiyim vaxtlar xəbər eşitdim ki, Lider TV-də “Azəristar” müsabiqəsi başlayır. İş yoldaşlarımın çoxu bu müsabiqəyə qatılmağımı istədi və mən da qatıldım...\nYadımdadır, hətta Lider TV-nin komandası kampaniya yaradaraq, hər həftə səsvermə zamanı göndəriləcək sms üçün müəyyən məbləğ yığırdılar. Rəhbərlik də həddindən artıq dəstək olduğundan finala kimi gəlib çıxdım... Belə deyək də, gündüzlər kanalda işimi görürdüm, aşxamüstü isə elə həmin binada yerləşən pavilyonda məşqlərə gedib performans sərgiləyirdim.\nÇox maraqlı günlər idi... Münsiflərdən Oktay Rəcəbov və Aygün Bəylər, həmçinin əməkdar artist mərhum Telman Əliyev səsimi çox bəyənirdilər.\nÜmumiyyətlə, mən televiziyaya həmişə minnətdar olacağam. Çünki “Lider” telekanalında çalışmaq mənə gözəl dostlar, ən vacibi isə gözəl bir ailə bəxş edib. Həyat yoldaşımla elə orda tanış olmuşuq.\n- Az öncə sığorta mütəxəssisi kimi yetişməkdə sizə yardımçı olan insanların adını çəkdiz. Deyirlər, yaxşı şagird müəllimini də geridə qoyur. Siz yaxşı şagird oldunuz?\n- Özümü tam məsuliyyətlə yaxşı şagird və yaxşı işçi adlanıra bilərəm. Çünki bir dəfə də olsun işimə xəyanət etmədim. Şagirdlər müəllimlərinin yanında hər zaman şagird olaraq qalırlar.\n- Azərbaycanda insanlar sığorta anlayışını hələ də tam dərk edə bilmirlər. Bu, nədən irəli gəlir? Güvənsizlik burda rol oynayırmı?\n- Hazırda heç bir güvənsizlikdən söhbət gedə bilməz. Çünki sığortaya nəzarət edən orqan bu sahənin tam şəffaflaşmasına xidmət edir. Digər qaranlıq məsələlər isə bəzi vətəndaşlarımızın sığortanın şərtlərini hələ də tam mənimsəyə bilməməsindən irəli gəlir. Düşünürəm ki, zamanla bu da düzələcək.\n- Hobbiniz sizə ciddi iş adamı kimi tanınmaqda mane olurmu?\n- Yox… Çünki çox nadir hallarda bu hobbimdən bəhrələnirəm. Hesab edirəm ki, bu mənim işimin ciddiyyətini saxlamağa mane olmaz…\n- 5 il əvvəlki məqamınızla indini və indi ilə 5 il sonrakı məqamınızı müqayisə etsək...\n- 5 il çoxdur. Hətta dünənlə bu günün də fərqi böyükdür. Keçmişdən danışmağı xoşlamıram. Lakin keçmişi heç vaxt unutmuram və danmıram. Hər hansı hadisə baş verən zaman keçmişi gözümün önündə canlandıraraq, qərar verirəm. Hesab edirəm ki, çox realist biriyəm. Bu günümlə gələcəyimi düşünərək, yaşamağı çox sevirəm. Hər günümdə mütləq ki, bir gələcək var. Gələcəyə ümidim böyükdür. Ümumiyyətlə, mənim gələcəyə ümidsiz baxmağa ixtiyarım da yoxdur. Çünki evimdə oğlum böyüyür.\n- Sığorta sahəsində hər hansı bir təklifiniz və yenilikləriniz olubmu?\n- Bəli, sığorta sahəsində bir neçə təklifim olub. İçində reallaşanı da var. Bu yaxınlarda da qismət olsa, bir ideyamı həyata keçirməyə çalışıram. Ölkədə sığorta əməkdaşlarının adı ilə bağlı bir qurum yoxdur. Mən artıq ətrafımda olan bir çox həmkarlarımla da məsləhətləşmişəm, fikrim var bu yaxınlarda bu istiqamətdə işlər görüm və QHT yaradım. Əminəm ki, bu istiqamətdə sığorta əməkdaşları və media dostlarım mənə böyük dəstək olacaqlar...\n- Sığorta mütəxəssisi ola bilmək üçün nələri bilmək mütləqdir?\n- Ümumiyyətlə, hər bir işin mütəxəssisi olmaq üçün o işi mükəmməl bilməli və bu istiqamətdə daim yeniliklər edərək, yeni-yeni prizmalardan çıxış etməliyik. Hesab edirəm ki, bir işin mütəxəssisi olmaq üçün sadəcə o işə ürəklə və həvəslə yanaşmalıyıq.\n- Televiziya ilə sığorta işi bir mənada bənzəyir ki, hər iki halda insanları qane etməlisən. Bunlardan hansı daha çətindir?\n- Televiziyada, məncə, bir az fərqlidir... Zövqlər müxtəlifdir deyə, bütün tamaşaçıları qane etmək mümkünsüz bir şeydir… Sığortada isə qazandığın inam və etibar sayəsində insanları qane etmək olur.\n- Rəqibləriniz var?\n- Hər bir sahədə rəqiblər var. Lakin mən hesab edirəm ki, daha çox dostlarım və tanışlarım var.\n- Sosial şəbəkələrdən anlaşılana görə, hətta məşhur insanlar belə avtomobillərini yalnız sizə əmanət edir. İnsanların etibarını necə qazandınız?\n- Bəli, bir çox məşhur insanlar var ki, bu gün mənə müraciət edir. Bunun səbəbi dostlarımın çox olmasıdır. Sağ olsunlar. Çoxu da media əhlidir. Bu dostluqlar qarşılıqlıdır və biz hər zaman əlimizdən gələn köməkliyi bir-birimizə edirik.\n- Sizin üçün müştərilər arasında fərq varmı?\n- Hər bir işin sirri, qızıl açarı olur. Bu işin sirri nədədir?\n- Fikrimcə, hər bir işin qızıl açarı doğru, ədalətli və dürüst nəticədədir...\n- Səbrsiz olmağım ən pis xüsusiyyətimdir. Gərək bəzən hadisələrə anında reaksiya verməyəsən... Səbr etmək ən gözəl hisdir. Bəlkə də ən xoşbəxt insanlar səbr etməyi bacaranlardır!


mən BLOGER deyiləm! | İlkin Manafov\nmən BLOGER deyiləm!\nSon zamanlar çox maraqlı bir tendensiyanı hiss edirəm – ətrafdakılara və məni çox yaxın tanımayan adamlara elə gəlir ki, guya İlkin Manafov – blogerdir. Əzizlərim… Sizin qarşınızda yazıb, acızanə şəkildə etiraf edirəm – MƏN bloqer deyiləm, sadəcə və sadəcə gündəlik başıma gələn hadisələri Sizlərlə paylaşıram. Bloger bu işə professional yanaşan adamlara deyilir, bloger professiyadır və s. Düzdür, çox sevindirici haldır ki, bizim bloq ana dilimizdə ən çox oxunan biznes bloqdur (müstəqil araşdırmalara görə), bizim bloqda olan kontent miqdarı biznesdən yazan bütün bloqerlərin cəminin yazısından ən azı iki dəfə çoxdur (bügün bloqumuzda 800-ə qədər bloq-post var) AMMA mən bloger deyiləm (!) Bilirsiz blogerlə mənim fərqim nədir?!)\nÇox dərinə getmədən ağlımda olan 1-2 fərqi Sizlərə çatdıracam, hesab edirəm ki, bundan bizim bloqumuzun oxucuları özləri əmin olacaqlar ki, İlkin Manafov bloger deyil, o sadəcə bloq yazır!\nBlogerlər adətən hansısa konkret sahə üzrə yazılar yazırlar. Məsələn, biri fashion, biri internet marketinq, biri start up (düzdür Azərbaycanda boş şey olsada), biri mətbəx (kulinariya) və s. Məhşur blogerlərin çoxunun konkret sahəsi olur, ən azından uğur qazanmışların çoxu belə edir.\nMən isə, sadəcə gündəlik həyatımda baş verən məsələlərə öz baxış bucağımdan baxaraq fikir bildirirəm. Sizə açıq deyim, bəzən yazdığım yazılar, həmin an keçirdiyim hisslərim, ürəyimdən keçənlərin təzahürü olur. Bir gün, Avropa Oyunlarından yazaram, başqa gün ZARA-an, digər gün isə ən gözəl sevgi tərifindən. AMMA yazdıqlarım hər bir cümlədə, Siz məni hiss edəcəksiniz (edirsiniz, etməlisiniz).\nBlogerləri çoxlu tədbirlərə dəvət edirlər. Əslində bu bloger üçün lazımlıdır, axı o bilməlidir nə yazsın. Tədbirə gedir, baxır və gördüklərini yazır. Bloger “ilham qaynağı” kimi eventləri, partyləri… (özünüz başa düşürsüzdə nə demək istəyirəm) istifadə edir.\nMən isə… da öz aramızda qalsın, çağırıldığım 5 eventin maksimum 1-nə gedirəm. Ona görə yox ki, özümdən razıyam, yox, qətiyyən yox! Ona görə ki, mən bloger deyiləm və blog üçün hansısa bir fədakarlığa (vaxt itkisinə) sadəcə getmək istəmirəm. Düşünürəm ki, hansısa bir tədbirə gedib öz blogum üçün “süni” material yığmaqdansa elə öz mağazalarımın birində oturub gündəlik baş verən hadisələrə baxaram və ya təhçizatçılarla görüşərəm və s. Bir sözlə biz blog üçün materialları tədbirlərdən deyil, öz əlimizin mazolundan tapırıq.\nBlogerlər təbii olaraq “sifarişlə” yazı-yazırlar. Sifarişlə yazı yazmaq blogerlərin “çörək ağacıdır” və burda heç bir şəkildə pis şey yoxdur. Tanınmış bir blogerin hansısa bir restoran (oxu mağaza, brend və s.) haqda danışması (yazması) son dərəcə təbii və normal haldır. Hətta olmalıdırda.\nMən isə, bu işə xobbi kimi baxdığım üçün heç bir şəkildə “sifarişlə” nesə yazmağa “əlim gəlmir”. Açıq deyimdə bu mənə “kayf vermir”, kayf almasam – mən bloq yazmaram. Açığı nəyin ki, blog, həzz almadığım digər işləridə görməməyə çalışıram. Məsələn, böhran dövründə hamı istehsal haqda düşünür… mən isə buna getmirəm (ən azı bügün getmirəm, sabah nə olar, Allah Kərimdir), çünki satmaq mənə daha çox həzz verir və s.\nBlogerlər öz bloqlarını gözəl görünməsi üçün “əziyyət” çəkirlər. Hər blog post üçün xüsusi şəkillər (fotolar) hazırlayırlar və s. Hətta bəzi məhşur xarici blogerlər öz bloqları üçün redaktor, texniki dəstəkçi və s. tutublar. Bunun hesabına bloq daha səliqəli (konfet kimi), daha gözəl və savadlı görünür.\nMən isə, bloquma nəyin ki, redaktor tuturam, bu köməyi mənə təmannasız edənlərə belə YOX deyirəm (bu arada çox sağ olun, bloq yaranan gündən indiyənədək, minimum 50 nəfər öz redaktor xidmətlərini təklif edib (təmannasız!)). Bizim bloqumuzda Siz bir dənədə olsun əlavə, bizim bloqa məxsus olmayan şəkil görə bilməzsiniz. Ümumiyyətlə öz şəkillərimdən başqa bloqda şəkil yoxdur. Bloq-postlarda isə, şəkillərdən istifadə etmirəm, etməyəcəmdə. Bizim bloqda “ət çox, su az” olmalıdır. Biz burda kimisə aldatmaq, hansısa marketinq alətlərindən istifadə edib, bloqu daha gözəgəlimli etmək fikrimiz yoxdur. Heç orfoqrafik səhvləridə düzətlmirik, qardaş… özümüzü kiməsə göstərmirik ki?! Necə var, onuda yazırıq!)) Oxuyursuz, sağ olun.\nƏziz oxucu, bu siyahını çooox artırmaq olar. Amma əminəm ki, Sizdə hiss edirsiniz ki, mən burda Sizinlə səmimiyyət edirəm, ürəkdən yazıram. Təkrar edirəm, burda yazılan hər bir cümlə, İlkin Manafovun Sizinlə (Səninlə) olan səmimiyyətidir. Biz burda Sizinlə səmiyyət edirik, bəzən alınır…\nAna dilimizdə blog yazan bütün blogerlər dostlarımızı salamlayıram, onlarla fəxr edirəm. Blogerlik əla peşədir, amma mən Sizdən deyiləm… mən bloger olmamışam, bloger deyirləm və gələcəkdədə bloger olmaq fikrim yoxdur. Həvəsim öləndə… sadəcə blog yazmayacam vəssalam!)\nP.S. Birdə Sizə səmimi deyim, bu bloq qətiyyən İlkin Manafovun deyil, blog məndən çox sənindir. Həvəsin olduqca öz bloquna gir, oxu. Blogunu küstürmə, yaxşı?)\nNiyə bloq oxunaqlıdır?\n700cü yazının yazısı\nOnlar və Bunlar\n4-cü seminar mövzumuz\n… 5 il bundan əvvəl\nMilli Marketinq Forumu və ya pərdə arxasında görüntü\nAutsorsinq etməyə tələsməyən\nPrevious PostBügünün iqtisadi portreti & Bazar nə istəyir\nNext PostRusiya şirkətlərinin təcrübəsini öyrənək


Nur-az.com - Rafiq Əliyevə qarşı şok ittihamlar\nRafiq Əliyevə qarşı şok ittihamlar\nVəhabi cinahından keçmiş məmura daha bir həmlə - Rafiq Əliyevə qarşı şok ittihamlar seriyası\nMətbuata verdiyi açıqlaması ilə Azərbaycandakı vəhabilərin hədəfinə çevrilən Dini Qurumlarla İş üzrə Dövlət Komitəsinin sabiq sədri Rafiq Əliyev sanki arı yuvasına çöp soxmuş durumdadır. Belə ki, keçmiş məmura qarşı yeni ittihamlar səsləndirilib.\nBu barədə dia.az-ın eletron ünvnına daxil olan ittihamlar seriyasında Rafiq Əliyev hətta illər uzunu vəhabilərdən gəlir götürən bir şəxs kimi xarakterizə olunur. Rafiq Əliyevə xitabən təqdim olunan həmin bilgiləri diqqətinizə çatdırırıq:\n“Rafiq Əliyev cənabları, Səudiyyə Ərəbistanının Məkkə şəhərində yerləşən "İslam Liqası"-nın sədri Abdullah əl-Türkini yaxşı tanıyırsan. Azərbaycanda qonağın da olmuşdu və "İrşad" hoteldə qalırdı.\nAbdullah əl-Türkinin gözünə girmək üçün ANS tv ilə danışdın və Abdullah Türki ANS-də bir saat çıxış etdi və bir saat vahhabi təliminin əsası olan TÖVHİD elmindən danışdı. Azərbaycanda şiələr və sünnilər şok olmuşdurlar ki, bu nədir...\nƏsas məsələyə gəlim. Abdullah əl-Türkinin sadəcə, "İSLAM LİQASI"-nın sədri olduğuna görə yox, onun kimin qohumu olması səbəbindən çox yaxın əlaqə qurmağa can atırdın. Abdullah əl-Türkinin qızının əri hal-hazırda Səudiyyə Vəli Əhdi Salman ibn Abdul Əzizdir.\nAbdullah əl-Türkiyə çox maraqlı təklif etmişdin. Unutma ki sən həmin təklifi edəndə mən də səninlə bir yerdə otaqda idim və ərəb dilini bildiyim üçün danışıqları başa düşürdüm. Sənə bunu ilk dəfə deyim ki, sənin Abdullah əl-Türkiyə etdiyin təklifi Allah Şükür Paşazadəyə mən xəbər vermişdim. O zaman mən şiə idim, amma indi sələfiyəm və sənin sirlərini açıram və açmağa davam edəcəm.\nAbdullah əl-Türkiyə təklif etdin ki, Həcci QMİ-dən alıb, sənə versinlər və hər bir zəvvara görə ona 1000 dollar verəcəksən. Çünki biz əsas dövlət idarəsiyik və hətta deyirdin ki, QMİ heç nədir və DQİDK-dən QHT kimi qeydiyyatdan keçir.\nAbdullah əl-Türki isə ərəb sayağı gülə-gülə cavab verdi ki, mən Həcclə məşğul olmuram və Həccdən pul qazanmaq mənim üçün olmaz. Biz əksinə Həccə gələnlər üçün pul xərcləyirik.\nSənin bu sözünü Paşazadəyə mən çatdırdım və ondna sonra sənin başına Şeyxin açmadığı oyun qalmadı.\nAmma Abdullah əl-Türki dini qurumların başqa sahədə layihələrinə maliyyə ayırdı. Bunlardan birisi o idi ki, DQİDK həbsxanalarda marifləndirmə işləri aparacaq. Abdullah əl-Türki "İslam Liqası" vasitəsi ilə DQİDK-ə 60.000 dollar ayırdı.\nO zaman DQİDK həbsxanalarda marifləndirmə işini hamı bilir. Əslində 60.000 dollardan sadəcə 10.000 dollar ayırdın və marifənrimə işini Azərbaycan dövlətinin hesabına etdin. Arada 50.000 dollar qazanmış oldun.\nÇox yaxşı bilirsən ki, həbsxanalarda dini marifləndirmə üçün ərəblər çox maliyyə ayırırlar.\nİndi deyirəm sələfilərdən pul qazanan kimdir biz yoxsa sən?”


Deputat Hacı Madər 1991-ci ildə müstəqilliyə səs verməyib? – “Məndən soruşmadılar ki, istəyirsən, yoxsa yox?!”\n18 Oktyabr 2017 - 13:13\nDeputat Hacı Madər 1991-ci ildə müstəqilliyə səs verməyib? –“Məndən soruşmadılar ki, istəyirsən, yoxsa yox?!”\nMüstəqillik Aktına imza atmayan, lakin 26 ildir deputat kürsüsündə əyləşən Mader Musayev müstəqilliyə qarşı çıxması barədə yazılan və deyilənlərlə bağlı bildirib ki, ötən illər ərzində kimsə ondan bu barədə heç nə soruşmayıb: “Düzü, 25 ildir ki, kimsə məndən 1991-ci ildə olub-keçənləri soruşmayıb. “Niyə Müstəqillik Aktına imza atmamısan” sualını verən də olmayıb.\nMüstəqillik Aktına imza atanlar və atmayanlar həmişə müzakirə mövzusu olur. Adım müstəqilliyə imza atmayanlar arasında olsa da, bunu məndən istəyib-istəmədiyimi soruşmayıblar. Həmin vaxt kimsə mənə yaxınlaşıb soruşmamışdı ki, “sən müstəqillik istəyirsən, yoxsa, yox?!” Əsarətdə yaşayan xalq necə müstəqilliyə yox deyə bilər ki! Bəlkə də, həmin ərəfələrdə söhbət əsnasında müstəqilliklə bağlı danışıqlar olub və mən də “Müstəqillik Aktına imza atmayacağam” demişəm. Amma, konkret olaraq, “müstəqillik istəmirəm” deyib canfəşanlıq göstərməmişəm”. (modern.az)


Bakıda kişi həyat yoldaşının boğazını kəsdi » Pressaz.com - Pressaz İnformasiya Agentliyi\nBakıda kişi həyat yoldaşının boğazını kəsdi\n15:39 06 sentyabr 2017\nXəzər rayonunda kişi həyat yoldaşının boğazını kəsib.\nPressaz.com SalamNews-a istinadən xəbər verir ki, hadisə Şüvəlan qəsəbəsi, Vidadi küçəsi, dalan 2, ev 35-də qeydə alınıb.\n44 yaşlı Ağayev Əfqan Teymur oğlu həyat yoldaşı, 32 yaşlı Ağayeva Lalə Eduard qızını boğaz nahiyəsindən bıçaqlayıb. Yaralı təcili tibbi yardım maşını ilə 3 saylı şəhər xəstəxanasına çatdırılıb. Əməliyyat olunan qadının vəziyyəti ağır kimi qiymətləndirilir.\nL.Ağayevanın yaxınlarının verdikləri məlumata görə, Lalə 3-4 gün bundan qabaq əri Əfqanla dalaşaraq atasının evinə gəlib. Ötən gün isə Əfqan qaynatasıgilə gələrək Lalə ilə mübahisə edib və mətbəx bıçağı ilə onun boğaz nahiyəsinə bir neçə xəsarət yetirib. Zərərçəkənin yaxınlarının bildirdiyinə görə, Əfqanla Lalə bir müddətdir, boşanmaq istəyirlər. Bu dəfə də Lalə atasının evinə boşanmaq niyyəti ilə gəlibmiş.\n15 ildir ailəli olan cütlüyün 2 övladı var. Bu müddətdə Əfqan avtomobil ustası, Lalə isə saç ustası işləyib.\nHadisədən sonra Əfqan Ağayev könüllü olaraq polisə təslim olub.\nFaktla bağlı Xəzər rayon Polis İdarəsində cinayət işi başlanıb, araşdırmalar davam etdirilir.шаблоны для dle 11.2\n» 13:06, 20.avqust.2017 63 yaşlı aktyor 23 yaşlı xanımla evlənir


42 mindən çox şagird imtahan olunacaq -\n8 İyun 2020 16:45\n42 mindən çox şagird imtahan olunacaq - Bu həftə\nZəruri şərait yaradılıb\nDövlət İmtahan Mərkəzi (DİM) tərəfindən iyunun 10 və 11-də respublikanın 39 şəhər və rayonunda ümumi (9 illik) və tam (11illik) orta təhsil səviyyəsi üzrə buraxılış (qəbul) imtahanları keçiriləcək.\nMərkəzdən AzNews.az-a verilən məlumata görə, hazırda imtahanlarda iştirak edəcək nəzarətçilər, imtahan rəhbərləri, mühafizə əməkdaşları ilə onlayn şəkildə təlim-seminarlar keçirilir. Bütün imtahan binalarına baxış keçirilib, imtahan zallarında abituriyentlərin rahat şəkildə imtahan verməsi üçün zəruri şərait yaradılıb.\nEhtiyat tədbirləri çərçivəsində imtahan binasına daxil olan iştirakçılarının məsafədən ölçə bilən elektron termometrlə bədən hərarətləri yoxlanılacaq, zəruri dezinfeksiyaedici vasitələrdən istifadə olunacaqır.\nDİM tərəfindən pandemiya şəraitinin tələblərinə uyğun imtahanların keçirilməsi qaydaları ilə bağlı maarifləndirici videoçarx və davranış qaydaları ilə bir daha buradan tanış ola bilərsiniz.\nBeləliklə, Dövlət İmtahan Mərkəzi iyunun 10-11-də 9-cu sinif üzrə buraxılış imtahanları, 11-ci sinif üzrə buraxılış imtahanları, ümumi (9 illik) orta təhsil bazasında kolleclərə qəbul olmaq istəyən cari və əvvəlki illərin məzunları üçün qəbul imtahanları, Azərbaycan dilindən fərqli dildə təhsil alan 9-cu və 11-ci sinif cari və əvvəlki illərin məzunları üçün Azərbaycan dili (dövlət dili) imtahanları keçiriləcək.\nİmtahanların başlanmasına 15 dəqiqə qalmış saat 10:45-də buraxılış rejimi başa çatır. Bundan sonra gələn iştirakçılar imtahan binasına buraxılmır. İmtahan binasına buraxılış vərəqəsində qeyd olunan vaxtda gəlmək lazımdır.\nİmtahanlarının keçirilməsi üçün qeyd olunan şəhər və rayonlarda ümumilikdə 197 imtahan binası, 3284 imtahan zalı ayrılıb. İmtahanların idarə olunmasına 197 ümumi imtahan rəhbəri, 538 imtahan rəhbəri, 4266 nəzarətçi–müəllim, 393 buraxılışı təşkil edən əməkdaş, 197 bina nümayəndəsi ayrılıb.


İlham Əliyev "DP World" şirkətlər qrupunun sədri və icraçı direktorunu qəbul edib\nSöhbət zamanı investisiya qoyuluşu, logistika sahələrində əməkdaşlığın perspektivləri ilə bağlı məsələlər müzakirə edilib. 21.09.2021, Sputnik Azərbaycan\nBAKI, 21 sentyabr — Sputnik. Azərbaycan Respublikasının Prezidenti İlham Əliyev sentyabrın 21-də "DP World" şirkətlər qrupunun sədri və icraçı direktoru Sultan Əhməd bin Sulaimi qəbul edib.Sputnik Azərbaycan xəbər verir ki, görüşdə Azərbaycanla Birləşmiş Ərəb Əmirlikləri arasında iqtisadi əlaqələrin uğurla inkişaf etdiyi vurğulanıb.Söhbət zamanı investisiya qoyuluşu, logistika sahələrində əməkdaşlığın perspektivləri ilə bağlı məsələlər müzakirə edilib.Eyni zamanda bildirilib ki, Azərbaycanın təşəbbüskarı olduğu yeni nəqliyyat dəhlizlərinin açılması və ölkəmizdə azad ticarət zonasının fəaliyyətə başlaması həm ölkələrimiz arasında, həm də regionda iqtisadi əlaqələrin genişlənməsində mühüm rol oynayacaq.Eləcə də oxuyun:Bizim gənclər artıq müzəffər xalqın nümayəndələri kimi böyüyəcəklər - Azərbaycan lideriİlham Əliyev - Ermənistan acı məğlubiyyətin şokunu hələ uzun illər yaşayacaqİlham Əliyev: "İyirmi səkkiz il ərzində Minsk qrupu çox imkanları əldən verib"\n© Official website of President of Azerbaijan RepublicPrezident İlham Əliyev “DP World” şirkətlər qrupunun sədri və icraçı direktoru Sultan Əhməd bin Sulaimi qəbul edib\nSöhbət zamanı investisiya qoyuluşu, logistika sahələrində əməkdaşlığın perspektivləri ilə bağlı məsələlər müzakirə edilib.\nBAKI, 21 sentyabr — Sputnik. Azərbaycan Respublikasının Prezidenti İlham Əliyev sentyabrın 21-də "DP World" şirkətlər qrupunun sədri və icraçı direktoru Sultan Əhməd bin Sulaimi qəbul edib.\nSputnik Azərbaycan xəbər verir ki, görüşdə Azərbaycanla Birləşmiş Ərəb Əmirlikləri arasında iqtisadi əlaqələrin uğurla inkişaf etdiyi vurğulanıb.\nEyni zamanda bildirilib ki, Azərbaycanın təşəbbüskarı olduğu yeni nəqliyyat dəhlizlərinin açılması və ölkəmizdə azad ticarət zonasının fəaliyyətə başlaması həm ölkələrimiz arasında, həm də regionda iqtisadi əlaqələrin genişlənməsində mühüm rol oynayacaq.


ALLAHIN RƏHMƏTİ - imam hüseyn (ə.s.) saytı\nby tashaio - Aprel 3, 2018 0149\nQurani-Məciddə və Əhli-beyt (ə) buyruqlarında Allahın rəhməti geniş şəkildə açıqlanmış və insanlar bu rəhməti qazanmaq üçün iman və saleh əmələ tövbə və təqvaya dəvət olunmuşlar. «Nisa» surəsinin 175-ci ayəsində oxuyuruq: «Allah Ona iman gətirən və Ondan möhkəm yapışan kimsələri öz mərhəmətinə daxil edər və doğru yola salar».\n«Ənam» surəsinin 54-cü ayəsində oxuyuruq: «Ayələrimizə iman gətirənlər sənin yanına gəldikləri zaman de: «Salam olsun sizə! Rəbbiniz özü üçün mərhəməti vacib etmişdir». Bu surənin 147-ci ayəsində belə buyurulur: «De ki, Rəbbiniz geniş rəhmət sahibidir». Bu məna «Əraf» surəsinin 156-cı ayəsində bir daha təsdiqlənir: «Rəhmətim hər şeyi əhatə etmişdir».\nİlahi rəhmətə çatmaq üçün nəzərdə tutulmuş göstərişlərə əməl etmədən bu rəhmətə nail olmaq mümkün deyildir. Həzrət Baqir (ə) buyurur: «Gözəl qayıdışla ilahi rəhmət və bəxşişə can at və gözəl qayıdışın gerçəkləşməsi üçün gecənin zülmətində xalis duadan kömək istə». («Biharul-ənvar», 75-ci cild, səh-162.)\nTagged ALLAHIN RƏHMƏTİ ƏHLİ-BEYT\nMay 15, 2018 0106\nSeyid mehamad Amili ...\nSentyabr 12, 2018 Sentyabr 15, 2018 0126\nKərbəlada 5 əsrlik t...\nİyun 14, 2018 0179


Əziz SULTANOV /BİZ DƏ MÖMİNİKMİ?\nYazan redaktor\t18.11.14 07:40\nTarix: 15 oktyabr 2014.\nBir sürücünün anlatdıqları müsəlmanlar əleyhində dərc olunan min xəbərdən daha dərin bir iz buraxdı sinəmdə. Gəncəyə, oradan da Sınıq Körpü yoluyla Gürcüstana edəcəyim səfər üçün minəcəyim beş vasitədən ikincisini gözləyirdim ki, yoldaZaqataladan gələn Bərdə maşını göründü.\nYollarda çox gözləməyin verdiyi bezginlik refleksi ilə Gəncə maşınını gözləmədən buna minmək qərarına gəldim. Yevlaxdan Gəncəyə də ayrı bir maşınla gedərək minəcəyim maşın sayını altıya çıxartsam da heç olmasa yolda gözləməz, hərəkət halında olaraq vaxtı keçirəcəkdim. Qabaq oturacaqda yer var idi və sürücü ilə yan-yana oturdum. Çox keçmədi ki, sürücü məni söhbətə tutdu; hara gedirsən, niyə gedirsən, harada yaşayırsan və s. İlahiyyatçı olduğumu öyrənəndə soruşduğu ilk sual Suriya – İraq məsələsi oldu. Bu sualı eşitməyə artıq vərdiş etdiyimiz üçün verəcəyimiz cavabı da hamı bilir. Din libası altında ortaya çıxardılan kirli münaqişənin İslam dininə aid edilməsinin doğru olmadığını qeyd etdim. Müsəlmanların öz dinlərindən həqiqi mənada xəbərdar olmadıqlarını və çox rahat təsir altına girərək səhv yollara girə bildiklərini dilə gətirdim. Məni narahat edən əsas sual isə ikinci sual oldu: Filan mədrəsəni tanıyırsanmı?Cavab verməyə bir az çəkinsəm də yalan danışa bilməzdim. Dedim, - tanıyıram, amma bunun sizin söhbətinizlə nə əlaqəsi var? Olub-bitəni qısaca belə danışdı: “bir zamanlar (təxminən on il əvvəl) mən də dinə, ibadətə yaxın adam idim. Amma orada başıma elə iş gətirdilər ki, mən tamamilə çevrildim və dinə nifrət edən adam oldum.O vaxtlar İkarus marka böyük avtobus sürürdüm. O bölgədəki bəzi din xadimləri və din müəllimləri mənim avtobusumla həccə gedəcəklərini dedilər. Avtobusu yola hazırlamaq üçün xeyli xərc qoydum. Getməyə bir həftə qalmış işin içində bəzi ticari qaranlıq məsələlər olduğunu gördüm. Nəhayət, bu işə bulaşmamaq üçün aradan çəkildim və bu səfərə qatılmadım. Mən onlara çox güvənmişdim. Danışanda elə danışırdılar ki, deyirdim bunlardan daha gözəl insanlar ola bilərmi?! Ancaq işin axırında məni elə yerdə qoydular ki, bir daha o tərəfə yönümü çevirmədim”. Mən də öz növbəmdə hər kəsin səhvi ola biləcəyini, yəqin ki, bilmədiyin bəzi məqamların ola biləcəyini deyərək onu sakitləşdirməyə çalışdım. Çalışdım, amma cavabımın onu nə qədər qane etdiyini də bilmirəm. Avtobusdan Yevlaxda endim və oradan Gürcüstana çatana kimi bu söhbət beynimdən çıxmadı ki, çıxmadı. Bir avtobus sürücüsü on il əvvəl olan söhbəti hələ də içində bir qara yara kimi daşıyırsa, din xadimlərinin daşıdığı məsuliyyətin nə qədər böyük olduğunu düşündüm.Məsələnin sadəcə danışmaqla deyil, təmsillə həll olunduğunu bir daha dərk elədim. Könül qırmağın necə də sağalmaz bir yara olduğunu və onun fəsadlarını daha yaxından gördüm. Düşündüm ki, görəsən, biz nə qədər müsəlmanıq, nə qədər möminik? Uca kitabımızdakı vədlərin, Hz. peyğəmbərin hədislərindəki müjdələrin çoxunun “mömin” ibarəsi altında cəm edildiyini düşünəndə, - görəsən, həqiqi möminlər kimlərdir sualı bir daha ağlıma gəldi. Görəsən,Peyğəmbər (s.ə.s) möminin kim olduğunu bildirən hədislərdə nə demək istəyirdi? Suallarımın nəyə yönəldiyinin anlaşılması üçün bir neçə hədisi nümunə göstərim:\n“Sizdən biriniz özü üçün istədiyi şeyi (din) qardaşı üçün də istəməsə iman etmiş olmaz”.\n“Müsəlman, digər müsəlmanlara əli vəya dili ilə ziyan verməyən kimsədir”.\n“Qonşusu ac ikən özü tox yatan mömin (iman sahibi) deyildir”.\n“Bir kimsənin qonşusu onun şərindən əmin deyilsə, o kimsə mömin (iman sahibi) deyildir”.\n“Əmanətə riayət etməyənin imanı yoxdur”.\n“Mərhəməti olmayanın imanı olmaz”.\n“Bizi aldadan bizdən deyil”.\n“Elm öyrənməyən bizdən deyil”.\nBir çoxumuz bu hədislərin belə bir tərcüməsini görməyib, elə deyilmi? Kitablarımızda belə hədisləri “mömin deyil” yerinə “kamil bir mömin olmaz” şəklində tərcümə edilmiş halda görürük. Səbəbi: kəlmə - kəlmə tərcümə etsək, çoxumuz iman dairəsindən kənarda qalmış olarıq. Bu halda mömin olmamaq iman sahibi olmamaq, yəni imansız olmaq mənasına gələrdi. Mən də bu yumşadılmış tərcümələrlə razılaşıram, amma ara-sıra oturub fikirləşmək də lazımdır. Bəlkə də Peyğəmbər (s.ə.s) bu sözləri deyərkən elə o kəlmə mənasını nəzərdə tuturdu?!\nYazımın başında nəql etdiyim hadisənin də elə əsl səbəbi din xadimi olaraq həyat tərzi seçmiş qardaşlarımızın bəzi hərəkətlərinin sözünü etdiyimiz kəlməyə sığmamasıdır. İman işini, axirət sərmayəsini şansa buraxmaq olmaz. Odur ki, məncə belə ifadələrə sahib olan hədisləri bir daha qabağımıza qoyub götür-qoy eləmək məcburiyyətindəyik: biz bu hədislərin harasındayıq, görəsən, həqiqətən biz də möminikmi?


Artıq çəki problemi genetikdir?\nİllər əvvəl genetiklər, artıq çəkiyə səbəb olan genetik faktorların 25-40% rolu olduğunu açıqladılar. Statistikaya görə, artıq çəkili valideynlərin, uşaqlarında, ideal bədəndə olanlara nisbətən artıq çəki riski 2-3 dəfə çoxdur. Valideynlərin hər ikisinin də artıq çəkili olması durumunda uşaqların 80%-də yetkinlik yaşında artıq çəki problemi ortaya çıxır. Ana və ya atadan biri artıq çəkilidirsə 40%, valideynlərin hər ikisi də ideal bədəndə olduğu halda uşaqlarda bu risk 10% olur. Uşaqlıq dövründə 3-10 yaş arası həddindən artıq çəkili uşaqların 50%-ində, yetkinlik dövründə artıq çəkili olması riskinin də olması qeyd olunur.\nYuxarıdaki genetika elminin açıqladığı bu statistik məlumatların doğruluğundan şübhəm yoxdur. Müşahidələrimdə də bu kimi nəticələrə çox tez-tez rast gəlirəm amma genetik quruluşun ötürülməsinin elmi əsası yoxdur. Artıq çəkili olmağın bioloji, genetik quruluşla heç bir əlaqəsi olmayıb, düçüncə tərzi, vərdişlərinin və davranışların təsiri ilə uyğunlaşması və modelləşdirmə ilə əlaqəlidir. Dünya sağlamlıq təşkilatı artıq çəki və piylənmənin psixosomatik xəstəlik olduğunu bildirir, digər tərəfdən genetika bunun genetik təsirinin 24-40% olduğunu, bu iki elm səlahiyyətləri öz aralarında mübahisələlərini davam etdirir.\nArtıq çəki və piylənmə genetik olmayıb, psixosomatik və epigenetik bir durumdur. Qısaca, şüurun bədəndə yaratdığı problemlər, bioloji genlərdə olmayıb, çevrə və ailə faktorlarından məlumatın təqlid edilməsi, modelləşdirilməsi, uyğunlaşması, təsir etməsi və inanılması nəticəsində biologiyanın təsirlənərək dəyişməsi durumunda ortaya çıxır.\nİnsanın beyni ən asan, modelləşdirmə yolu ilə çevrəsindəki görüntüləri, vərdişləri və davranışları kopyalayaraq oxşatmağa və tətbiqə yönəlir. Artıq çəki və piylənmə vəziyyəti valideynlər, qohumlar, dostlar, yoldaşlar, çevrə ya da cəmiyyətin düşüncə və vərdişlərini özünki kimi qavraması ilə yaranır, bioloji və genetik tərəfləri ilə artıq çəkiyə, piylənməyə səbəb olmaz amma artıq çəki və piylənmə biologiya və genetikaya təsir edir.\nMəhşur bioloq professor DR. Bruce H. Lipton da bu metodla tədqiqat aparmışdır: Eyni geni 3 hissəyə bölərək 3 ayrı qaba qoymuşdur. Birinci qabda yağ, digər qabda əzələ və üçüncü qabda ilə qan hüceyrələri vardır. Üç hissəyə bölünən bir gen, fərqli təsirlənərək qan hüceyrəsindəki qana, yağ hüceyrəsindəki yağa, əzələ hüceyrəsindəki də əzələyə çevrilmişdir. Bu da genlərin ətraf faktorların təsirini modelləyərək dəyişdiyinin elmi sübutudur.\nGenetika elminin dövrümüzə gətirdiyi bir çox elmi reallıqların varlığı da digər bir reallıqdır amma psixosomatik olaraq qəbul edilənlərin, genetik olaraq qavranılması, şəxslərin pessimist və çarəsiz mesajlarına inanmalarına səbəb olmuşdur. Buradaki genetika və epigenetika arasındaki fərqi anlamaq və fərqləndirək önəmlidir.


Ən yaxşı 'ajax' sualları - Səhifə 2 - on123.ru\nAjax sorğusu 200 OK qaytarır, lakin uğurlu bir səhv olan bir hadisə tetiklenir\nVeb saytımda bir Ajax sorğusu qaçdım və son nöqtəni bir veb səhifəsindən çağırıram. Həmişə 200 OK qaytarır, ancaq jQuery bir səhv hadisəsini icra edir. Çox şeyləri sınamışam, ancaq problemi anlamadım. Aşağıdakı kodu əlavə et: jQuery code var r ...\n31 may tarixində saat 14: 17-də təyin olundu\nBütün jQuery Ajax istəkləri tamamlanana qədər gözləyin?\nBütün jQuery Ajax sorğuları başqa bir funksiyaya daxil edildikcə funksiyanı necə yerinə yetirir? Qısacası, növbəti Ajax proqramı yerinə yetirilməmişdən əvvəl bütün Ajax sorğuları tamamlanana qədər gözləmək lazımdır. Amma necə?\njquascript jquery ajax\n14 Sentyabrda təyin olundu '10 'da 17:02' da\nPUT, DELETE, HEAD və s. Üsulları mövcuddurmu? Çox veb brauzerlərdə?\nBuradakı bir neçə sual gördüm, məsələn, RESTful xidmətləri necə düzəltmək olar, təəssüf ki, eyni brauzer HTTP PUT, DELETE və hətta HTTP POST hətta bir qədər yoxlamağa icazə verməyəcək. Mən də brauzerlərin yalnız dəstək verdiyini eşitdim ...\nhttp cross-browser brauzeri ajax\nOct 03'ü təyin etdi 08: 08-də '08\nHash və ya yenidən yükləmə səhifəsi olmadan yeni URL ilə ünvan barını yeniləyin\n26 İyul tarixində saat 23: 18-də\nMVC-də, bir stringin nəticəsini necə qaytarıram?\nMənim AJAX çağırışımda, string dəyərini zəng səhifəsinə qaytarmaq istəyirəm. ActionResult istifadə etməliyəmmi və ya sadəcə bir simli qaytarmalıyam?\najax asp.net-mvc hərəkət aksiyası\n16 fevral '09 saat 20:44 'da\nNaviqasiya üçün Ajax və hash istifadə edirəm. Window.location.hash dəyişdiyini yoxlamaq üçün bir yol varmı? http://example.com/blah # 123 http://example.com/blah # 456 saytında bir sənəd yükləyərkən yoxlayarsam çalışır. Ancaq əgər məndə ...\n25 mart saat 12: 10-da təyin olundu\nPHP nümunəsi ilə JQuery AJAX POST\nVerilənlər bazasında bir forma məlumat göndərməyə çalışıram. Burada istifadə etdiyim forma: <form name = "foo" action = "form.php" method = "POST" id = "foo"> <label for = "bar"> Bar </ label> <input id = "bar" name = "bar" type = "text" value = "" ...\njquascript jquery post ajax php\n15 Fevral müəyyən. 16: 28-də '11\n18 noyabrda təyin olundu. '08 saat 16:43 'da\nSorğu yükü yerinə form məlumatı kimi məlumat göndərmək üçün necə?\nAşağıdakı kodda, AngularJS $ http metodu URL'yi çağırır və xsrf obyektini "İstehsalın İstifadəsi" (Chrome debugger şəbəkə sekmesinde təsvir edildiği kimi) olaraq göndərir. JQuery $ .ajax metodu eyni çağırışı yerinə yetirir, lakin xsrf "form data" kimi keçir. Necə edirsiniz ...\nangularjs post ajax angular-http\nİyulun 12-də, saat 12: 00-da təyin olundu\nJQuery.ajax ilə multipart / formdata göndərilməsi\nJQuery ajax funksiyasından istifadə edərək faylın server tərəfində PHP skriptinə göndərilməsi ilə əlaqədar bir problemim var. Siz faylları $ ('# fileinput') ilə əldə edə bilərsiniz. Attr ('fayllar'), lakin bu məlumatları serverə necə göndərə bilərsiniz? Nəticədə array ($ _POST) php-scrip server ...\njquery ajax fayl yükləməyi multipartform-data form-data\n22 Mart 'da 16:52' də təyin olundu\n17 Avqustda təyin olundu. '10 'da 22:31' də\njQuery textarea mətn almaq\nSon vaxtlarda jQuery ilə oynaya başladım və bir neçə dərslik izləyirəm. İndi mən bir az istifadə edə bilmədi (bu olduqca asan) və mən web səhifəmdə bir "konsol" yarada bilsəm yaxşı olardı (məsələn ...\nSentyabr ayını təyin edin '08 saat 03:05\nXMLHttpRequest istifadə edərək POST məlumatını göndərin\n15 mart 12: 00-da saat 5:\nJQuery-də Ajax sorğularını istifadə edərək FormData obyektlərini necə göndərmək olar?\nXMLHttpRequest Səviyyə 2 standartı (hələ də işləmə layihəsi) FormData interfeysini müəyyən edir. Bu interfeys XHR sorğularına (Ajax sorğuları) Fayl obyektləri əlavə etməyə imkan verir. Btw, bu yeni bir xüsusiyyətdir - keçmişdə "gizli iframe-trick" istifadə edildi (oxuyun ...\n07 Avqust '11 'də saat 21:06' da\nJSON və ya qismən html qayıdan ASP.NET MVC nəzarətçi hərəkətləri\nParametrdən asılı olaraq JSON və ya qismən htmlə dönəcək nəzarətçi hərəkətləri yaratmağa çalışıram. Nəticəni MVC səhifəsinə asinxrona döndərmənin ən yaxşı yolu nədir?\njson ajax asp.net-mvc asp.net -ajax\n23 oktyabr təyin etdi '08 at 0:31


Ətrafımda rəqs et, məni başdan çıxarmağa çalış... » wWw.Qadinlar.Biz ~ Qadınlar Bir Incidir! Populyar Qadın Saytı\nƏtrafımda rəqs et, məni başdan çıxarmağa çalış...\nTarix: 1-02-2012, 22:09\nSəs ver: Hərdən olur ki... Hərdən olur ki, özünü dünyanın bir küncündə, unudulmuş sayırsan... Keşkələrin, təəssüflərin ümidlərinin belini qırır, boğazından yapışıb arzularını nəfəs almağa qoymur. Sənin də yaxandan yapışıb, qəm dünyasına sürükləyir. Hərdən olur ki, qışqırsan belə, ən yaxınındakına ünün yetmir. Hərdən də olur ki, səssizliyinlə içindəkiləri bildirə bilirsən. Sənin səssizliyin bəzən yatmış duyğuları oyada bilir. Sənin səssizliyn içindəki məni ayağa qaldırır. Hərdən olur ki, heç kim köməyinə yetmir. Həyat bəzən o qədər insafsız olur ki, hətta ən kiçik bir boşluğunda səni divara sıxmaqdan çəkinmir. Hiss etdirmədən ən zəif anında öz zərbələrini endirə bilir. Hərdən olur ki, gözlərin soyuq bir pəncərə şüşəsinə zillənir, ürəyin isə ümidlərinin dalınca qaçmaq istəyir. Ağlının dediyini qəlbin təkrarlamır. Hərdən olur ki, özünə yer tapa bilmirsən, oyuncağını itirmiş uşaqlar kimi gözüyaşlı axtarırsan...Tapmayacağını bilə-bilə axtarırsan... Ehtiyacının qolları o qədər qüvvətli olur ki, səni özünə sıxır, sındırmağa, əyməyə, əyilməyə məcbur edir... Hərdən olur ki, pəncərəni döyəcləyən yağış damlaları göz yaşlarını qəlbinə axıda bilir, qəlb ritmlərinə hakim kəsilir... Hərdən olur ki, taleyinlə barışırsan, dünənində, ən şirin anlarında ilişib qalırsan... Hərdən olur ki, bir anın içindəcə möcüzənin baş verməsini gözləyirsən, içindən nağıllara inanmaq gəlir... Daha addım ata bilməmək, nəfəs almaq istəmədiyin anlar da olur. Yanı başından axıb gedən, amma sənə heç toxunmayan həyatı seyr edirsən yavaşca... Sənə heç toxunub-dəymir həyat. Əllərindən tutub səni içinə çəkmir, çəkə bilmir... Hərdən olur ki, yoruldum deyirsən... Həyatın əllərini yavaşca buraxırsan. Ürəyində ona qarşı bir hayqırtı olur, ona səslənərək sanki bütün gücünlə qışqıraraq demək istəyirsən: -Öz oyunlarına davam et..! Ətrafımda rəqs et, məni başdan çıxarmağa çalış... Aldanmayacam yalançı gözəlliklərinə! Aldanmayacam yavaş-yavaş içimə işləyən, alışdığım qoxuna... Hərdən olur ki, içində olanları tökmək üçün bir kağız, bir qələm, bir də fürsət gəzirsən... Hərdən də olur ki, sadəcə, gözlərini yumub bütün bunları beynində düşünmək istəyirsən...\nYazar: Səbinə Dəniz [Kulis] NoName\nloading... Xəyalların intiharı\nSon fəsil noyabr


ÖVLADINIZ SİZƏ QULAQ ASMIR?\nYeniyetmə ilə davranış qaydaları\nUşaqlar böyüdükcə problemləri də böyüyür. Əgər dünənə qədər əsas qayğımız uşağı gəzintiyə aparanda olmaz” deyə başa salmaq idisə, bu gün o, artıq özü bizə necə yaşamağın lazım olduğunu öyrətməyə başlayıb. Artıq tez-tez onun davranışları qarşısında çıxılmaz vəziyyətdə qalırıq. Bəs, nə etmək olar? Qarşılıqlı anlaşmanı necə əldə edə bilərik?\nMüşahidə edirik ki, yeniyetmələr istər musiqiyə, istərsə də dostlarına daha həvəslə qulaq asır, sıra valideynlərə çatanda isə vəziyyət dəyişir. Valideyn qışqırıb hədələsə belə heç bir faydası olmur. Bu təəccüblü deyil. Təcrübələrə görə, yeniyetmələrin tərbiyə prosesində çətinlik törədən amillərdən ən başlıcası "övladım məni eşitmir”dir. Deməli, onun bizi eşitməsi üçün başqa metodlara müraciət etməliyik.\n1. Uşağın diqqətini özünə cəlb etməyin ən sadə yolu çox deyil, az danışmaqdır. Qəribə də olsa, bu halda onun sizi eşitmək ehtimalı daha çoxdur. Uşaqların,eşitdiklərinə cavab vermək üçün düşünüb daşınmağa ehtiyacları var. Belə ki, siz övladınıza sual verir və ya nəyisə xahiş edirsinizsə, heç olmasa üç saniyə gözləyin. Bu zaman uşaq daha çox informasiya qəbul edəcək və yəqin ki, nəticədə normal cavab verəcək.\n2. Özünüz diqqətli dinləyici olun. Nümunə götürəcəyi bir insan olmasa, sizin böyüməkdə olan övladınız da diqqətli dinləyici olmaz. Əmin olun, övladınızdan tələb etdiyiniz hərəkət üçün özünüz ona nümunə ola bilərsiniz. Həyat yoldaşınızı, dost və doğmalarınızı və əlbəttə ki,uşağın özünü dinlədiyinizi göstərin. Övladınıza öyüd-nəsihət verdiyinizdən iki dəfə artıq onu dinləyin.\n3. Ona nəyin düzgün olmadığını deməyə çəkinməyin, düşünməyin ki, o, özünü necə aparmağı bilir. Sadəcə olaraq bunu mənəviyyat dərsişəklində deyil, dostcasına söhbət əsnasında deyin. Ən yaxşısı öz davranışınızla nümunə göstərin.\nSiz – böyüklər ailədə öz ünsiyyətinizə diqqət yetirin. Bəlkə, əsas məsələ saniyə elə burdadır? Əbəs yerə deməyiblər ki, biz öz uşaqlarımıza nə qədər mənəvi keyfiyyətlər öyrətsək də, onlar onsuz da özlərini valideynləri kimi aparacaqlar. Düzgün davranış qaydaları haqqında söhbətləri ailə üzvləri ilə birgə yemək zamanı aparmağı sınayın: istənilən bir mövzu ətrafında səmimi və nəzakətlə söhbət edin.\n4. Heç bir zaman mübahisələrə girməyin. Nümayişkaranə şəkildə əsəb və incikliyinizi göstərməyin. Dilə tutmaq, nəsihət vermək, acıqlanmaq – bu yollar effektli deyil, əksinə sözü gedən davranışı daha da təhrik edir. Araşdırmalar göstərir ki, yeniyetmələr kobudluqla və cavab qaytarmaqla böyüklərin diqqətini çəkməyin faydasız olduğunu görəndə, bundan əl çəkirlər. Belə ki, neytral olun və cavab verməyin. Məsələn, diqqətinizi başqa işə yayındırın, bu da işə yaramasa ayrı otağa çəkilin. Kobudluğundan əl çəkənə qədər, sadəcə olaraq söhbəti davam etdirməyin və bunu həmişə edin.\n5. Övladınız özünü yanlış və səhv aparırsa, ona iradınızı başqa insanların və ya yaşıdlarının yanında deyil, yalnız təklikdə bildirməyiniz vacib şərtdir. Əks təqdirdə onun daha böyük kobudluğuna zəmin yaratmış olarsınız – unutmayın, övladınız artıq balaca deyil və öz ünvanına deyilən istənilən tənqidi çox ağrılı qəbul edə bilər, xüsusilə də bu, digər insanlar arasında baş verərsə!\n6. Onun doğru və hörmətə layiq davranışlarını mümkün qədər tez-tez təqdir edin – bu, istədiyiniz nəticəni almağın ən sadə yoludur. Müşahidələr göstərir ki, yeniyetmələrin valideynləri təəssüf ki, çox zaman bunun əksini edirlər: yaxşı işlərə diqqət etmək əvəzinə, hər zaman "neqativə köklənirlər”. Belə ki, siz öz "kobud” uşağınızdan hər hansı nəzakət və hörmət görən kimi onu mütləq tərifləyin və bu cəhdlərini qiymətləndirin, hətta sözü gedən davranış tam olaraq istənilən kimi alınmayıbsa belə, hər halda o, bunun üçün çalışıb. Övladınızın buna nə qədər sevindiyinin şahidi olacaqsınız. (Ardı var.)\nTarix: 06.01.2015 / 16:29 Müəllif: Aziza Baxılıb: 36\tBölmə: Valideynə məsləhət\ntebiet haqqinda esse Merilin İstman Rahib Əliyev Ağlamaq istəyir bu yazı Bedi eserler yoldaşınızla məhvə Betmen Keci Ve Coban allergiya aid derman cesaret haqqinda hekayeler Duzsuz Gedeler semimi menasi Hava limanında cinsi orqanları gösteren cihaz Fatimə s Insanlara Nümunə heyatda oz yerini tapan insan xosbeextdir gobelek xesteliyi kecicidirmi Arada Weytan Deyir Oxumaqa Dəyər sifətləri veteni sevmeyen insan olmaz Qlaza Günəşim MOTSART VE BETHOVEN HAQQINDA MELUMAT mən xeyriyyəci olsaydım nə edərdim Azərbaycan dilinin orfoqrafiya lüğəti usaq salma dermani aile ve veten qarsisinda menevi borcumuz Mehdi nebi xezri seirleri Papuqay ədalətsizlik haqda insa Awk Ve Nefret yurdumuzun tebiyeti haqinda insa DINDEN BIZI HANSI SOZ VE YA HEREKET CIXARA BILER Yarıda Gül suyunun üzə faydaları zorlama seksi qadinda folekullar gec yetisirse ne etmeli edaletsizlik hakkinda insa orucunun azerbaycanin mili delereri edaletsizlik haqqinda insa quzğun haqqında Mingəçevir kilsə kompleksi edaletsizlik haqqinda esse 18 Fokus


Göygöl rayonunda səhiyyənin inkişafı diqqət mərkəzindədir | Xalq Qəzeti\nGöygöl rayonunda səhiyyənin inkişafı diqqət mərkəzindədir\n05.12.2016 09:54 | Oxunma sayı: 1240\nBu gün Azərbaycan bütün dünyada demokratik, qüdrətli, öz sözünü deməyə qadir olan ölkə kimi tanınır. Azərbaycan Respublikasının Prezidenti cənab İlham Əliyevin düşünülmüş siyasəti, möhkəm iradəsi, ölkəmizdəki ictimai-siyasi sabitlik sayəsində Vətənimiz hər sahədə inkişaf edir. İnsanların sağlamlığının qorunması, gələcək nəslin sağlam böyüməsi dövlət başçısının daim diqqət mərkəzindədir və bu məsələ dövlət siyasətinin prioritet istiqamətlərindən biridir.\nRespublikamızda səhiyyənin inkişafı ilə bağlı dövlət səviyyəsində reallaşdırılan islahatlar öz bəhrəsini verməkdədir. Yüksək ixtisaslı tibb kadrlarının hazırlanmasından tutmuş, səhiyyə müəssisələrinin maddi-texniki bazasının möhkəmləndirilməsinə, yeni müəssisələrin yaradılmasına, ən müasir tibb avadanlıqlarının ölkəmizə gətirilməsinə qədər görülən işlər inkişafın əsas göstəriciləri olmaqla yanaşı, eyni zamanda, hər bir ölkə vətəndaşının konstitusion hüquqlarının etibarlı təminatına xidmətin bariz ifadəsidir.\nÖlkəmizdə uğurla həyata keçirilən regionların sosial-iqtisadi inkişafı dövlət proqramlarının da səhiyyə sisteminin tərəqqisinə müsbət təsiri danılmazdır. Həmin sənədlərdə bölgələrdə insanlara yüksək səviyyədə tibbi xidmətin göstərilməsini təmin edəcək bir sıra təxirəsalınmaz tədbirlərin həyata keçirilməsi - yeni xəstəxanaların, poliklinikaların inşası, yaxud mövcud səhiyyə müəssisələrinin müasir tələblər səviyyəsində təmir və bərpa olunması, onların maddi-texniki, habelə zəruri tibb ləvazimatları ilə təminatı məsələləri öz əksini tapıb.\nRegionların sosial-iqtisadi inkişafı tədbirləri çərçivəsində dövlət başçısı ayrı-ayrı rayonlarda inşa edilən yeni müalicə-diaqnostika mərkəzlərinin, xəstəxanaların, poliklinikaların açılış mərasimlərində vaxtaşırı iştirak edib, eləcə də bu sahədə həllini gözləyən bəzi problemlərin aradan qaldırılması üçün aidiyyəti orqanlara tapşırıqlar verib. “Biz artan iqtisadi imkanlarımızı, ilk növbədə, sosial sahələrin inkişafına, o cümlədən səhiyyənin problemlərinin həllinə yönəltməliyik”, - deyən Azərbaycan Prezidenti cənab İlham Əliyev bu sahələrin problemlərinin kompleks həlli istiqamətində mühüm addımlar atıb.\nYeri gəlmişkən, bir məsələni də xatırlatmaq istərdim. Dövlətimizin başçısının tapşırıqlarına uyğun olaraq mərkəzi icra hakimiyyəti orqanları rəhbərləri şəhər və rayonlarda vətəndaşların qəbulunu keçirirlər. Səhiyyə naziri Oqtay Şirəliyev tərəfindən keçirilən qəbullar da mühüm önəm daşıyır. Bu qəbullarda vətəndaşların müraciətlərinə həssaslıqla yanaşılır, qaldırılan problemlərin müəyyən hissəsi yerindəcə həll edilir. Vətəndaşlar problemlərinin həllinə görə minnətdarlıqlarını bildirirlər. Bu da öz növbəsində ölkə rəhbərliyinin düşünülmüş siyasətinin, görülən işin və atılan addımların uğurlu nəticəsindən xəbər verir.\nSon illərdə Göygöl rayonunda da səhiyyənin inkişafı və sakinlərin sağlamlığı ilə bağlı mühüm tədbirlər həyata keçirilib. Həkim kimi çalışdığım Mərkəzi rayon xəstəxanası 2009-cu ildə yeni inşa edilən, müasir inventar və avadanlıqla təmin olunan binaya köçürülüb. Xatırladım ki, həmin il may ayının 25-də xəstəxananın yeni binasının açılışında Prezident İlham Əliyevin iştirakı hamımızı qürurlandırdı və gələcək fəaliyyətimiz üçün yüksək stimul verdi. 180 çarpayılıq səhiyyə ocağı əsas korpus, poliklinika, inzibati bina, uşaq-qadın məsləhətxanasından ibarətdir. Xəstəxanada reanimasiya, cərrahiyyə, uşaq xəstəlikləri, ginekologiya, doğum, infeksion, patoloji-anatomiya və tibbi ekspertiza şöbələri fəaliyyət göstərir. Həm xəstəxana, həm də poliklinika ən müasir avadanlıqlarla təchiz olunub.\nMöhtərəm dövlət başçımız hər dəfə ictimaiyyətlə, sadə insanlarla görüşəndə onlara öz sağlamlığına qarşı diqqətli olmağı, heç olmasa, ildə bir dəfə tibbi müayinələrdən keçməyi məsləhət görüb. Bu tövsiyə son illər artıq ənənəyə çevrilib.\nPrezident İlham Əliyevin əhalinin kütləvi tibbi müayinəsinin keçirilməsi ilə bağlı tapşırığı rayonumuzda da yüksək səviyyədə icra olunur. Göygöl Mərkəzi Rayon Xəstəxanasının peşəkar həkim heyəti əhalinin tibbi müayinəsi ilə bağlı üzərinə düşən vəzifələri layiqincə yerinə yetirir.\nOnu da deyim ki, Göygöldə səhiyyə-tibb islahatlarının həyata keçirilməsinə, tibb xidmətinin səviyyəsinin yüksəldilməsinə, əhali arasında reproduktiv sağlamlıq və digər mövzularda maarifləndirmə işinin aparılmasına rayon icra hakimiyyətinin başçısı Arif Seyidov xüsusi diqqət yetirir. Başçı səhiyyə işçilərinin qarşılaşdıqları problemlərə daim həssaslıqla yanaşır, həlli üçün müvafiq qurumlara tapşırıqlar verir. Rayon icra hakimiyyətinin başçısı sakinlərlə keçirdiyi görüşlərdə cənab İlham Əliyevin qayğısı sayəsində mühüm qanunvericilik aktlarının, dövlət proqramlarının və digər vacib sənədlərin qəbul edilməsinin səhiyyə sisteminin idarə edilməsinin təkmilləşdirilməsinə, tibbi müəssisələrin maddi-texniki bazasının genişləndirilməsinə, yeni tibbi texnologiyaların tətbiqinə müsbət təsir göstərdiyini diqqətə çatdırır.\nGöygöl Mərkəzi Rayon Xəstəxanasının


Parkda skamyada oğlan və qız oturub söhbət edirlər.\nQız: - Oy, nəsə boynumda bir ağrı var.. Oğlan qızın boynuna sığal çəkir. -Aaa, nə yaxşı oldu, ağrı kəsdi. Bir az keçdikdən sonra qız: - Nəsə, başım da ağrıyır.. Oğlan qızın başına da sığal çəkir. -Aaa, yenə də ağrı kəsdi.\nQonşu skamyadakı qoca nənə: -Oğlum, sən yel xəstəliyini də müalicə edə bilirsənmi?\nGecə bir nəfər avtomobillə evə gedərkən yolda avtomobilinin təkəri boşalır. O düşüb təkəri deyişməyə başlayır. Yoldan keçən biri soruşur:\n- Sən orda neyləyirsən?\n- Təkəri çıxardıram. Həmin adam maşının qabaq şüşəsini daşla sındırıb deyir:\n- Mən də maqnitafonu götürüm.\nTəyyarədən tullanan paraşütçünün paraşütü açılmır. O göydə yuxarı istiqamətdə uçan bir nəfəri görüb soruşur:\n- Mən aerodroma düşə bilərəm?\n- Bilmirəm, mən barıt anbarından gəlirəm..\n- Ayaqlarınız qaydasındadır. Onlar ona görə qaradır ki, yəqin siz onları çoxdandır, yumursunuz.\n- Çox sağ olun, həkim. Bu sözləri mənə rayondakı həkim də dedi. Sadəcə qəti addım atmamışdan əvvəl istədim ki, bir paytaxt mütəxəssisləri ilə də məsləhətləşim.\nİlin axırı kişi deklarasiyanı vergi müfəttişliyinə aparmağa hazırlaşır. Fikirləşir ki, "Çirkli paltar geyinsəm fikirləşəcəklər ki, səhərdən axşama qədər işləyir, deməli pulu çoxdur. Kostyum geyinsəm - pulu yenə çoxdur". Arvadı ilə məsləhətləşir.\nArvadı isə ona:\n- Gəl mən sənə bir hadisə danışım. Mən sənə ərə gələndə birinci toy günü anamdan nə geyinməmi soruşduqda anam belə cavab verdi: "hansını geyinirsən, geyin - onsuz da ..."\nƏkiz qardaşlar hərbi komissarlıqda tibbi müayinədən keçirlər.\nBirinci çıxır, ikinci ondan soruşur:\n-Hə nə oldu?\n-Onda sən mənim əvəzimə bir də gir.\nBir neçə dəqiqədən sonra o çıxır. Qardaşı ondan soruşur:\n- Biz sizə birinci ay 100 manat maaş verəcəyik. Sonrakı aylarda isə maaşınız tədricən artacaq.\n- Onda yaxşısı budur, mən sonra gəlim.\nKomandir, kursant Bobidən soruşur: - Nə üçün sırada olanda döyüşçüyə siqaret çəkmək olmaz?\n- Bəs sırada olanda nə üçün araq içmək olmaz?\n- Yaxşı, sırada qadınla sevişməyin nə üçün qadağan olunduğunu bilirsənmi?\n- Hə, de görüm nə üçün?\n- Çünki onda sıra da növbəyə dayanacaq.\nƏsgərlərdən biri təngənəfəs zabitin yanına gələrək:\n- Arvadın sənin yanına gəlib, - deyir.\n- "Sənin" yox, "sizin", - zabit əsgərin səhvini düzəldir.\n- Yox, bizim yanımıza dünən gəlmişdi, bu gün sənin yanına gəlib..\nMolla Nəsrəddindən bir gün soruşurlar ki:\n- Molla, ölü aparanda tabutun qabağında olmaq yaxşıdır, ya dalında?\nBir qadın fikirli bir alimə şikayətlənir ki, uşağı olmur.\n- Bəlkə bu, irsidir? Sizin ananızın uşağı heç olubmu?\n- Cavan oğlan, yaman inadcılsınız, haa! Mən axı dünən "yox" dedim.\n- Hə-ə... O, siz idiniz?\nArvadı ərini oyadır:\n- Əzizim, oyan.\n- Yox, əzizim, işə getmək vaxtıdır.\n- Şükür Allaha.\nOğlan qızla lambada oynayır. Onların bədən hərəkətlərini diqqətlə izləyən bir qoca kişi deyir:\n- Uzanmasalar, onlarda heç bir şey alınmayacaq..\nOğlan qızın əlindən tutub parkda xəlvət yerə çəkir. Qızı tərəddüd edən kimi görüb soruşur:\n- Mənə e'tibarın yoxdurmu, sevgilim?\n- Onda özünə e'tibarın yoxdur..\n- Yox.. özümə də var..\n- Onda niyə gəlmək istəmirsən?\n- İkimiz bir yerdə olanda ikimizə birdən e'tibarım yoxdur..\nBir nənə həkimə:\n- İndi tibb elmi çox inkişaf edib. Əvvəllər, cavan olanda lüt soyunmağı xahiş edirdilər. İndi isə dilimi göstərməyim həkimə kifayət edir.\nAğılsız bir kişi bir xəstənin ziyarətinə gedir. Və qayıdanbaş xəstənin qohumları:\n- Adam ölmədən başsağlığı verilərmi, ay ağılsız?\nKişi heç kefinidə pozmur:\n- Mən hər zaman gələ bilmirəm. Gəlmişkən iki işimi birdən yerinə yetirirəm.\nHeyrətlənən kişi arvadına:\n- İnanılmazdır! Birinci dəfədir ki, sən telefonla cəmi yarım saat danışdın. Nə olub sənə, bəlkə xəstələnmisən?\n- Heç, sadəcə olaraq səhv düşmüşdülər..\nBir kişi, bir qadın eyni kupedə gedirləer və bir-birlərinə gözlərini zilləyib baxırlar.\n- Vətəndaş, siz nə fikirləşirsiniz?\n- Siz fikirləşəni!\n- Qadın hirslə:\n- Heç utanmırsınız?..\nİki sərxoş güclə ayaq üstə dayanıb söhbət edirlər.\nBiri o birinə deyir:\n- Bax, görürsən mənim evimi?\nGörürsən pəncərəmdəndə işıq gəlir. Oradakı gözəl qadın siluetini görürsən? O mənim sevimli arvadımdır. Ora bax, bir qəşəng kişi onu qucaqlayır. O da mənəm..\nİlk dəfə qastrola gedən gənc artistə həmkarları məsləhət görürlər:\n- Özünə bir çemodan da al!\n- Çemodan niyə?\n- Şalvarını, köynəyini, tumanını, maykanı və s. yığmaq üçün.\n- Bəs onda nə geyinib gedəcəyəm?\n- Cənab psixiatr, ərimə kömək edin. Onun beyninə girib ki, yarış atıdır.\n- Onun müalicəsi baha başa gələcək..\n- Pul bizi düşündürmür! Bizim pulumuz var: o artıq üç yarışı udub.\n- Bilmirsən Ələsgər sağ əlinin barmaqlarını necə itirib?\n- O, onları atın ağzına qoyub ki, dişlərnin sayını öyrənsin.\n- Hə nə olsun ki?\n- At da ağzını yumub ki, görsün Ələsgərin əlində neçə barmaq var.\n- Bəlkə mən təzə daraq alım? Köhnənin dişi sınıb.\n- Sən lap adamı müflis edərsən e! Bir qırılmış dişə görə yeni daraq almaq?\n- Əzizim axı bu onun sonuncu dişi idi..\nArvad səhər yuxudan qalxıb ərinə deyir:\n- Əzizim, bu gecə yuxuda görmüşəm ki, mənə gözəl bir paltar almısan...\n- Əzizim, bəlkə bir də yatıb pulu haradan götürəcəyimi də görəsən?..\nXoruz quş damına dəvəquşu yumurtası gətirir, toyuqları yığıb istehza ilə onlara müraciət edir:\n- Əziz xanımlar! - deyə istehza ile onlara müraciət edir, - mən heç kimi tənqid etmək fikrində deyiləm, ancaq yenə də baxın, görün xaricidə istehsal edilən yumurtalar nə boydadır.\n- Pişik neçəyədir?\n- 200 manat.\n- Aaaaa. Dünən axı bu pişik 50 manata idi.\n- Düzdü, amma bu gün o, 150 manatlıq tutuquşunu yeyib.\nMüəllimə balaca Timanın gündəliyinə onun valideyni üçün yazır ki, "Timadan iy gəlir, onu çimizdirmək lazımdır". Səhəri gün cavab alır: "Timanı iyləmək lazım deyil, Timanı öyrətmək lazımdır"\nBalaca uşaq dostuna deyir:\n- Mənim indi təzə atam var. O çox məşhur adamdır. Adı Condur.\n- Hə, onu deyirsən, pis adam deyil. Keçən il o mənim atam idi.\nCavan oğlana bir qız yaxınlaşaraq:\n- Bağışlayın, mənə elə gəlir ki, siz mənim uşaqlarımdan birinin atasısınız.\nOğlan həyəcan içində: - Mən?!\n- Sakit olun, mən müəlliməyəm.\nTələbə qız professora deyir:\n- Cənab sizin qapının arxasında bir dilənçi oturub. Bəlkə, ona bir şey verəsiniz.\n- Yaxşı qızım, get ona fizikadan bir-iki sual ver.\nDüşüncəsiz uşaq suallarından yaxa qurtarmaq üçün ən yaxşısı budur ki, onları çətin vəziyyətə salacaq suallarla cavab verəsən. Məsələn:\n- Ay ata, uşaqlar haradan əmələ gəlir?\n- Ay oğul, bəs sən niyə soruşmursan ki, böyüklər haradan əmələ gəlir?\nUşaq məktəbdən evə gələrək atasına deyir:\n- Ata, mən qoca bir nənəyə küçəni keçməsinə kömək elədim.\n- Sağ ol, mənim ağıllı balam! Qocalara hörmət etmək lazımdır. Al sənə konfet verim.\nSəhərisi uşaq öz yoldaşı ilə gəlir.\n- Ata biz qoca bir kişiyə yolu keçməkdə köməklik elədik.\n- Sağ olun uşaqlar! Alın sizə konfet verim.\nİki gündən sonra uşaq evə bütün siniflə gəlir:\n- Biz qoca bir qadının küçəni keçməsinə kömək elədik.\n- Bəs nəyə görə siz belə çoxsunuz?\n- Qoca müqavimət göstərirdi, küçəni keçmək istəmirdi..\nBu hadisədən sonra nənəm 3 gündən sonra evə qayıtdı..\n25 noyabr 2011 15:59\nBir necesi coox maraqliydi...\n24 noyabr 2011 20:09\nmaraqli idi twk. beyendim\n24 noyabr 2011 01:08\nMaraqlli xeber idi Rauf ...teşekkürler ammasinifdede az mezelensen. Lap yaxsi olar♡♥☆\n23 noyabr 2011 17:47\n23 noyabr 2011 16:29\nhaha ha cox gulmelidi\n23 noyabr 2011 15:21\n23 noyabr 2011 14:52\n23 noyabr 2011 14:24\n- Özünüz bilərsiniz. Harasında olursunuz olun, içində olmayın\n23 noyabr 2011 14:14\nÇox sağ olun hər biri maraqlı və gülməliydi\n23 noyabr 2011 13:41\n23 noyabr 2011 13:31\nQonşu skamyadakı qoca nənə: -Oğlum, sən gemaroyu mualice ede bilirsen? eslinde beledir\n23 noyabr 2011 11:37\ntwkler cooox maraqli letifelerdi,,


Türkdilli dövlətlər arasında əlaqələrin daha da güclənəcəyi şübhəsizdir - Millət vəkili | Hafta.az\n15:27 17.10.2019 Müəllif:Tural Turan\n“Türkdilli Dövlətlərin Əməkdaşlıq Şurasının VII Zirvə Görüşü və görüşdə müzakirə olunan məsələlər ölkələrimiz və xalqlarımız arasında əlaqələrin daha da gücləndirilməsinə xidmət edir”. Hafta.az xəbər verir ki, bu fikri Milli Məclisin Beynəlxalq münasibətlər və parlamentlərarası əlaqələr komitəsinin sədr müavini, YAP-ın Beynəlxalq əlaqələr şöbəsinin müdiri Sevinc Fətəliyeva deyib.\nS.Fətəliyeva bildirib ki, Bakı şəhərində keçirilən Zirvə Görüşü Türk Şurasının yaradılmasının 10-cu ildönümünə təsadüf edir. Onun sözlərinə görə, ötən dövr ərzində Türk Şurası çox səmərəli fəaliyyət göstərib.\n“Bu dövr ərzində mədəni, humanitar , iqtisadi və siyasi əlaqələrin genişləndirilməsi istiqamətində mühüm addımlar adılıb. Azərbaycan bütün türkdilli dövlətlərlə geniş münasibətlərə malikdir və türkdilli ölkələr arasında əlaqələrin güclənməsində də maraqlıdır. Türkdilli Dövlətlərin Əməkdaşlıq Şurasının VII Zirvə Görüşündə Prezident İlham Əliyev ölkələrimiz arasında əlaqələrin əhəmiyyətini xüsusi vurğulayıb. Bütövlükdə, türkdilli xalqları bir-birinə tarixi, milli, dini və mədəni köklər bağlayır. Bu səbəbdən də münasibətlərimiz dostluq və qardaşlıq prinsiplərinə əsaslanır. Vacib məqamlardan biri də odur ki, beynəlxalq müstəvidə də türkdilli dövlətlər bir-birini hər zaman fəal surətdə dəstəkləyir”, - deyə S.Fətəliyeva vurğulayıb.\nMillət vəkili qeyd edib ki, Zirvə Görüşündə dövlət başçıları münasibətlərin inkişafı ilə bağlı vacib təkliflər irəli sürdülər. Gələcəkdə bu təkliflərin reallığa çevrilməsi isə türkdilli dövlətlərin birliyini daha da gücləndirəcək.\nTürk Şurasına sədrliyin Qırğızıstandan Azərbaycana keçdiyini deyən S.Fətəliyevanın sözlərinə görə, ölkəmiz təşkilata uğurla sədrlik edəcək. Millət vəkili deyib ki, bu platforma qloballaşan dünyada bütün türk dünyasının birliyi baxımından çox önəmlidir. Ona görə də, gələcəkdə türkdilli dövlətlər arasında əlaqələrin daha da güclənəcəyi şübhəsizdir.


SDU-da Novruz bayramı təntənə ilə qeyd edildi - FOTOLAR » Azərbaycan İnformasiya Agentliyi\nNovruz bayramının gəlişi əsl ümumxalq və dövlət bayramı səviyyəsində ölkəmizin bütün bölgələrində böyük izdihamla, ruh yüksəkliyi ilə qeyd edilir. Bolluğun, bərəkətin və xeyirxahlığın təcəssümü olan Novruz Bayramı Sumqayıt Dövlət Universitetində böyük təntənə ilə qeyd edildi.\nRektor professor Elxan Hüseynov Novruzun ölkəmiz və xalqımız üçün tarixi və mədəni əhəmiyyətindən danışaraq bildirdi ki, əsrlər boyu Azərbaycan xalqı bu bayramı qeyd etmiş, milli adət-ənənələri öz qəlbində yaşatmışdır. Minilliklər içərisindən keçib gələn bu qədim el bayramı tarix boyu qadağalara və təqiblərə məruz qalsa da, öz gözəlliyini indi də saxlayır. Novruz bayramı sovetlər birliyi dövründə rəsmən yasaq edilsə də, ümummilli lider Heydər Əliyevin milli ənənə və dəyərlərə daxilən möhkəm bağlılığı bu bayramın xalq arasında sevilərək yaşadılmasını təmin etmiş, folklorşünaslıq və fəlsəfə sahəsində aparılan elmi tədqiqatlarda onun ideoloji-siyasi əhəmiyyəti önə çəkilmişdir. Odlar yurdu Azərbaycanımızda Novruz ənənələrinin yaşanması xalqımızın milli-mənəvi dəyərlərə verdiyi ən yüksək qiymətin bariz nümunəsidir. Bu gün Ulu Öndərimizin milli dəyərlərimizin yaşadılması ilə bağlı siyasəti Prezident cənab İlham Əliyev tərəfindən uğurla davam etdirilir. Ölkə başçısı cənab İlham Əliyevin məqsədyönlü fəaliyyəti sayəsində müstəqil Azərbaycan və onunla birlikdə milli dəyərlərimiz də beynəlxalq aləmdə tanınır və qəbul edilir. UNESCO-nun Novruz bayramını dünya xalqlarının qorunan qeyri-maddi mədəni irsi siyahısına daxil etməsi, Birləşmiş Millətlər Təşkilatı Baş Məclisinin isə Novruz bayramını - martın 21-ni Beynəlxalq Novruz Günü elan etməsi milli dəyərlərimizin dünya miqyasında təsdiqinin ən gözəl nümunəsidir. Bu işlərdə isə mədəni irsimizin ən böyük qayğıkeşi Azərbaycanın Birinci –vitse Prezidenti Mehriban xanım Əliyevanın xidmətləri əvəzedilməzdir.\nNovruz bayramı münasibəti ilə öz təbriklərini bir daha çatdıran rektor hər bir ailəyə ruzi, bərəkət, sevinc arzuladı.\nBayram tədbirində el ağsaqqalı Dədə Qorqud Novruzun gəlişi münasibətilə xeyir-dua verdi. Bayramının əsas personajları olan Bahar qızı, Kosa və Keçəl öz maraqlı zarafatları ilə şənliyə xüsusi zövq qatdılar. Eyni zamanda milli mətbəximizin və geyimlərimizin, xalq yaradıcılığının, el sənətkarlığının ən gözəl nümunələri nümayiş olundu. Universitetin “Səma” rəqs qrupunun rəngarəng rəqsləri, respublikamızın tanınmış mədəniyyət və incəsənət nümayəndələrinin ifası tədbir iştirakçıları tərəfindən maraqla qarşılandı.\n588 dəfə oxunub.\n13-08-2015, 13:34 Sumqayıt sakini oğurluqdan 1 gün sonra öldü\n2-06-2017, 14:33 5 milyondan çox insan tibbi müayinədən keçdi\n29-01-2017, 19:02 Yerli məşhurların yeni FOTOları\n6-01-2016, 20:03 “Sabah Söyün Sadıqov Rusiya qoşunlarını Azərbaycana çağıracaq”\n6-10-2016, 11:25 Prezidentin ailəsi film təqdimatında - Fotolar


Dubay: 2020-ci ilin maraqlı yenilikləri - Gezmeli Yerler, Gezilecek Yerler, Turizm xeberleri, Turlar, Tur\nEv aktual Dubay: 2020-ci ilin maraqlı yenilikləri\nDubay: 2020-ci ilin maraqlı yenilikləri\nSonuncu statistikaya görə, 2019-cu ilin yanvar-iyun ayları dövründə Dubayda azı bir gün qalan turistlərin ümumi sayı 8,36 milyon adam təşkil edib ki, bu da ötən ilin analoji dövründəkindən 3 faiz çoxdur.\nDubay Turizm və Kommersiya Marketinqi Korporasiyasından bildiriblər ki, 2019-cu ilin birinci yarısında Əmirliyə gələn turistlərin sayına görə ilk üç yeri Hindistan (997 min turist), Səudiyyə Ərəbistanı (775 min turist) və Böyük Britaniya (586 min turist) tutublar.\n“Expo-2020” və Azərbaycanın “gələcəyi üçün toxumlar”\n“Expo-2020” sərgisi kimi beynəlxalq miqyaslı bir tədbirin ilk dəfə bu regionda keçirilməsi ətrafında müzakirələr bu ilin ən maraqlı mövzulardan biri olub. 2020-ci ilin oktyabrından başlayaraq, Dubay dünyanın hər yerindən qonaqlar qəbul edəcək. Müxtəlif ölkələrin insanları bir gün ərzində 60-dan çox müxtəlif tədbir sayəsində Əmirliyin və sərginin iştirakçıları olan ölkələrin mədəni irsi, onların unikal pavilyonu ilə yaxından tanış olacaqlar.\nSərginin “Zəkamızı birləşdirməklə gələcəyi yaradırıq” mövzusuna müvafiq olaraq, məxsusi olaraq “Expo” üçün inşa edilmiş “District-2020” rayonunun bütün ərazisi “İmkan”, “Mobillik” və “Dayanıqlılıq” adlandırılan üç tematik məkana ayrılacaq. Artıq 192 ölkə, o cümlədən Azərbaycan bu tədbirdə iştirak edəcəyini təsdiqləyib. Özü də “Expo”nun bütün 168 illik tarixi ərzində ilk dəfə hər bir iştirakçı ölkə sərgidə öz pavilyonu ilə təmsil olunacaq.\nAzərbaycan pavilyonunun dizaynı İtaliyanın “Simmetrico” şirkəti tərəfindən yerinə yetirilib. “Expo Milano 2015” üçün Azərbaycan pavilyonunu da məhz bu şirkət yaradıb. “ıDeas” arxitektura şirkəti və “SCE Project” injinirinq şirkəti də bu layihənin icrasına qoşulublar. Azərbaycanın “Seeds for the future” (“Gələcək üçün toxumlar”) adlı pavilyonu dayanıqlı inkişafa həsr olunmuş tematik zonada yerləşəcək.\nPavilyon ətraf mühit və təbiət irsi nəzərə alınmaqla layihəndirilib: Azərbaycan dünyada biomüxtəlifliyin 25 mərkəzindən biri hesab olunur. “Simmetrico”nun prezidenti Daniele Zambelli deyib: “Bizdən Azərbaycanın gələcəyə istiqamətləndiyini və onun gələcək üçün toxumların məhz indi səpildiyini anladığını əks etdirən məkan yaratmağı xahiş etdilər. Biz lap yaxşı bacardığımız bir iş gördük, tarixi vizuallaşdıraraq onu arxitektura və dizaynda əks etdirdik”.\nGözlənildiyinə görə, sərginin davam edəcəyi yarım il ərzində buranı təqribən 25 min qonaq, əsasən, əcnəbilər ziyarət edəcəklər. Tədbir sayəsində təqribən 905 200 iş yeri yaradılacaq. İqtisadi proqnozlara görə, sərginin Birləşmiş Ərəb Əmirliklərinin ümumi daxili məhsuluna töhfəsi illik göstəricinin 1,5 faizini təşkil edəcək. Beynəlxalq miqyaslı bu hadisə ölkə iqtisadiyyatının bir çox sektorlarının inkişafına güclü təkan verəcək.\nSərgi başa çatandan sonra “Expo” ərazisi yenidən qurulacaq, obyektlərin 80 faizindən çoxu saxlanılacaq və təkrar istifadə olunacaq. Məsələn, Dubay Sərgi Mərkəzi (DEC) müxtəlif növ işgüzar tədbirlərin keçirilməsi üçün əsas məkana çevriləcək.\nDubay metropolitenin yeni “Route” xəttinin açılması da “Expo-2020”yə həsr olunub. Bu xətt sərgi kompleksini meqapolisin digər rayonları ilə birləşdirəcək.\nQeyd edək ki, 2020-ci il “Expo” sərgisinin tərəfdaşları arasında “Emirates”, “Accenture”, “Cisco”, “Mastercard”, “Nissan”, “Pepsico”, SAP, “Siemens”, “Emaar”, UPS və s. kimi qlobal şirkətlər var.\nDubay çox vaxt turistlərdə sırf bahalı istirahət, bahalı restoran və otellərlə assosiasiya olunur. Lakin son vaxtlar Əmirliyin turizm təmsilçiləri qonaqların büdcələrinin və tələbatının müxtəlif olduğunu nəzərə alaraq turizmin inkişafına yönəldilmiş bir sıra tədbirlər görüblər. Belə ki, Əmirlikdə münasib qiymətlər təklif edən otellərin sayı artıb. 2019-cu ilin yanvar-iyun ayları dövrü üçün məlumata görə, Dubayda ümumi fondu 118 209 nömrə təşkil edən 711 otel və mehmanxana işləyir ki, bu da ötən ilin analoji dövründəkindən 6 faiz çoxdur. Hazırda Dubayda 118 beşulduzlu və 147 dördulduzlu otel fəaliyyət göstərir. Otel fondunun qalan hissəsini 1-3 ulduzlu otellər təşkil edir ki, onların da ümumi sayı 255-ə çatır. Gecələmənin orta qiyməti 422 BƏƏ dihrəmi (təqribən 114 dollar) təşkil edir, 2019-cu ilin hesabat dövründə otel və mehmanxana otaqlarında məskunlaşma 74 faiz təşkil edib.\nABŞ-ın “Caesars” brendinin “Caesars Palace Bluewaters Dubai” (beşulduz, 194 nömrə) və “Caesars Bluewaters Dubai” (beşulduz, 301 nömrə) kurortlarının açılmasını Dubayın otel təklifləri arasında ən parlaq yeniliklərdən biri saymaq olar.\n“Emaar Hospitality Group” qrupuna daxil olan “Rove” brendinin aşağı büdcəli otelləri ayrıca söhbətin mövzusudur. Bu üçulduzlu otellər mövqeyinə, dizaynına və münasib qiymətlərinə görə sürətlə qonaqlar arasında populyarlaşıb. Burada bir gecə üçün 99 dirhəmə (təqribən 25 dollar) nömrə sifariş etmək olar.\nFırlanan göydələn və gələcəyin muzeyi\nƏmirlik durmadan inkişaf edir və genişlənir. Burada “Expo-2020” sərgisinə hazırlıq işlərinin aparılması ilə yanaşı, yeni unikal görməli məkanlar və mədəniyyət obyektləri açılır. “Dubai Creek Tower” adlı yeni arxitektura qurğusu tezliklə dünyanın ən hündür binası adını daşıyacaq. “Dubai Creek Harbour” rayonunun mərkəzində yerləşəcək binada meqapolisi ovuc içi kimi göstərən bir neçə müşahidə meydançası olacaq. Açılışı 2020-ci ildə planlaşdırılan bu qüllənin Dubayın rəmzinə çevriləcəyi gözlənilir.\n2020-ci ildə Dubayda açılması planlaşdırılan maraqlı obyektlərdən biri də “The Dynamic Tower” (“Fırlanan göydələn”) göydələnidir. 80 mərtəbədən ibarət binada dünyada ilk hərəkətli yaşayış konstruksiyası yaradılır. Binanın hər mərtəbəsi mərkəzi oxun ətrafında sərbəst fırlanacaq. Fırlanmanın sürətini və mənzillərinin yerini sakinlər tənzimləyəcək.\n“The Museum of the Future” (“Gələcəyin muzeyi”) də ən çox gözlənilən layihələrdən biridir. Kainatın rəmzi olan torus formasında inşa edilmiş bu futuristik binanın zahiri görünüşü gözü xatırladır. Burada innovativ texnoloji layihələr nümayiş etdirilməklə bərabər, həm də sınaqdan keçiriləcək.\nUltramüasir “Coca-Cola Arena” stadionu ən mühüm yeniliklərdən biridir. 117 min tamaşaçı yeri ilə təchiz edilmiş çoxfunksiyalı qapalı məkanda konsertlər, idman yarışları, sərgilər, konfranslar, festivallar, habelə qala-şam yeməkləri və qapalı tədbirlər keçiriləcək. Sahəsi 46 min kvadratmetr olan stadion Dubayın düz mərkəzində – “City Walk” ticarət rayonunda yerləşir və rahat şəkildə Dubay metropoliteni ilə birləşir.\nƏvvəlki məqaləMeksika – macəralar ölkəsi\nNövbəti məqalədəBuda – Macarıstan paytaxtının incisi VİDEO\nİsmayilli – Qaranohur turu\nTURLAR Məcidli Nərmin - 26 Oktyabr 2019\naktual Məcidli Nərmin - 21 Yanvar 2020\nRio de Janeiroda qala biləcəyimiz otellər hansılardır ?\nOtellər Məcidli Nərmin - 23 İyun 2018